
转讜住驻讜转



 讗讬谉 讛诪住讜讘讬谉 专砖讗讬谉 诇讟注讜诐 注讚 砖讬讟注讜诐 讛诪讘专讱. 讜转讬诪讛 诪讛讛讜讗 住讘讗 讚注专讘讬 驻住讞讬诐 (讚祝 拽讜.) 讚讙讞讬谉 讜砖转讬 讗诇诪讗 讚砖转讬 拽讜讚诐 讛诪讘专讱 砖诪讗 讬砖 讞诇讜拽 讘讬谉 讗讻讬诇讛 诇砖转讬讛 讗讬 谞诪讬 讬砖 诇讜诪专 讚诇讗 砖转讛 讗诇讗 诇讛专讗讜转 诇讜 诪注砖讛 砖诇讗 讛讬讛 爪专讬讱 诇讜诪专 讬讜转专 讜讘讬专讜砖诇诪讬 讬砖 讻砖讬砖 诇讻诇 讗讞讚 讻讻专讜 讗讜 讻讜住讜 讘讬讚讜 讬讻讜诇讬诐 诇砖转讜转 讗驻讬' 拽讜讚诐 讛诪讘专讱 讜讙讘讬 讛讛讜讗 住讘讗 讛讬讛 诇讜 讻讜住讜 讘讬讚讜 讜讛讻讬 讗讬转讗 讘讬专讜砖诇诪讬 讗诪专 专讘讬 讘讜谉 讘砖诐 专讘 讗讬谉 讛诪住讜讘讬谉 专砖讗讬谉 诇讟注讜诐 注讚 砖讬讟注讜诐 讛诪讘专讱 专讬讘''诇 讗诪专 砖讜转讬谉 讗注''驻 砖诇讗 砖转讛 讛诪讘专讱 讜诇讗 驻诇讬讙讬 专讘讬 讘讜谉 讘砖诐 专讘 砖讝拽讜拽 诇讻讜住 讗讞讚 讚专讬讘''诇 讚讛讬讛 诇讻诇 讗讞讚 讻讜住讜 讘讬讚讜 讜讻谉 注砖讛 专讘讬谞讜 砖诪砖讜谉 讘讞讜驻讛 讗讞转 砖讘爪注 讛讞转谉 讛诪讜爪讬讗 讜讛讬讛 讘讜爪注 专讘讬谞讜 砖诪砖讜谉 讛驻转 砖讛讬讛 诇驻谞讬讜 讜讗讜讻诇 讜讛砖专 诪拽讜爪讬 讛讬讛 讗讜诪专 讗诐 讘爪注 讛诪讘专讱 讜谞转谉 诇讻诇 讗讞讚 讞诇拽讜 讗讬谉 爪专讬讱 诇讛诪转讬谉 讻诇 讗讞讚 注讚 砖讬讟注讜诐 讛诪讘专讱 讜讛讗 讚讗诪专讬' 讛讻讗 讗讬谉 讛诪住讜讘讬谉 专砖讗讬谉 诇讟注讜诐 讻讜' 讛讬讬谞讜 诇讛拽讚讬诐 讜诇讘爪讜注 诪谉 讛驻转 砖讘爪注 讛诪讘专讱 讗讘诇 讗讞专 砖谞转谉 诇讻诇 讗讞讚 讞诇拽讜 讗讬谉 拽驻讬讚讗 讜讻谉 爪专讬讱 诇讜诪专 讘住诪讜讱 讛讘讜爪注 讛讜讗 驻讜砖讟 讬讚讬讜 转讞诇讛 诇讟讘讜诇 驻转讜 讜讗诐 讘讗 诇讞诇讜拽 讻讘讜讚 诇专讘讜 专砖讗讬 讜讗诪讗讬 讜讛讗 讗讬谉 讛诪住讜讘讬谉 专砖讗讬谉 诇讟注讜诐 讜讻讜' 讜讗讬谉 诇讜诪专 讚诪谉 讛讟讘讜诇 诇讞讜讚讬讛 拽讗诪专 讗讱 讛诪讘专讱 讗讜讻诇 拽讜讚诐 讚讗''讻 诪讛 讻讘讜讚 讛讬讛 讝讛 讗讘诇 诇驻讬 诪讛 砖驻讬专砖转讬 谞讬讞讗 讜讬砖 诪驻专砖 驻讜砖讟 讬讚讬讜 转讞诇讛 讘拽注专讛 诇讛转讞讬诇 讘讗讻讬诇讛 讜诪讻讗谉 诪砖诪注 砖讗讬谉 爪专讬讱 诇诪讝讜讙 诪讻讜住 讘专讻讛 诇砖讗专 讻讜住讜转 讛讬讻讗 砖讬砖 讘驻谞讬 讛讗讜专讞讬诐 讻讜住讜转 砖讗讬谞谉 驻讙讜诪讜转 讗讘诇 讗诐 讗讜转谉 讻讜住讜转 驻讙讜诪讜转 讬砖 拽驻讬讚讗.: 讗诪谉 讬转讜诪讛. 砖讗讬谉 砖讜诪注 讛讘专讻讛 诪驻讬 讛诪讘专讱 讜注讜谞讛 讗讞专 讛讗讞专讬诐 砖砖诪注讜 讗诪谉 转讬诪讛 讚讛讗 讗诪专讬谞谉 讘住讜讻讛 (驻''讛 讚祝 谞讗:) 讘讗诇讻住谞讚专讬讗 砖诇 诪爪专讬诐 砖讛讬讛 砖诐 拽讛诇 讙讚讜诇 讜诇讗 讛讬讜 讬讻讜诇讬诐 讻讜诇诐 诇砖诪讜注 诪驻讬 讛诪讘专讱 讜讛讬讜 诪谞讬驻讬诐 讘住讜讚专讬诐 讻讚讬 砖讬讚注讜 讞转讬诪转 讛讘专讻讜转 讜讬注谞讜 讗诪谉 讜讬''诇 砖讛讬讜 讬讜讚注讬诐 讘讗讬讝讜 讘专讻讛 讛讞讝谉 注讜诪讚 讗诪谞诐 诇讗 讛讬讜 砖讜诪注讬诐 讗讜转讜 讗讘诇 讛讻讗 诪讬讬专讬 砖讗讬谞诐 讬讜讚注讬诐 讻诇诇 讛讬讻谉 讛讞讝谉 注讜诪讚 讜诪转驻诇诇 讜讘讗讬讝讜 讘专讻讛 讛讜讗 注讜诪讚 讗诇讗 注讜谞讛 讗讞专 讛讗讞专讬诐 讘诇讗 砖诪讬注讛 讜诇讗 讬讚讬注讛: 讻诇 讛诪讗专讬讱 讘讗诪谉 诪讗专讬讻讬谉 诇讜 讬诪讬讜 讜砖谞讜转讬讜. 讜讘诇讘讚 砖诇讗 讬讗专讬讱 讬讜转专 诪讚讗讬 讜讟注诪讗 诇驻讬 砖讗讬谉 拽专讬讗转 讛转讬讘讛 讻诪砖诪注讛 讻砖讛讜讗 诪讗专讬讱 讬讜转专 诪讚讗讬 讜诪住拽谞讗 讚诪诇转讗 讚讗讬谉 讛讘讜爪注 专砖讗讬 诇讘爪讜注 注讚 砖讬讻诇讛 讗诪谉 诪驻讬 专讜讘 讛注讜谞讬诐: 讗讬诇讜 诪讬讬转讜 诇讬 讗专讚讬诇讬讗 讜讻讜'. 诪砖诪注 讚讻谉 讛诇讻讛 讚专讘 谞诪讬 诇讗 驻诇讬讙 讗讘诇 讗讬 讗诪专 讛讘 诇谉 讜谞讘专讬讱 砖讛住讬讞讜 讚注转诐 诪诇讗讻讜诇 讗讬谉 砖诇讬砖讬 诪爪讟专祝 注诪讛诐: 讜讛诇讻转讗 讙讚讜诇 诪讘专讱. 讜诪讬讛讜 讗诐 讛讙讚讜诇 谞讜转谉 专砖讜转 诇拽讟谉 诇讘专讱 砖驻讬专 讻讚讗砖讻讞谉 (诇注讬诇 诪讙. 诪讜:) 讚讗诪专 诇讬讛 诇专讘 诪砖讬 讬讚讱 讜讻讜': 讜诪讗讻讬诇讬谉 讗转 讛讗讻住谞讬讗 讚诪讗讬. 诪讬讬专讬 讘讗讻住谞讬讗 讬砖专讗诇 讜诪讜讟诇讬谉 注诇讬讛诐 诇讝讜谞诐 讜讛诐 讻注谞讬讬诐 讜讚讜拽讗 讚诪讗讬 讗讘诇 讟讘诇 诇讗 讚拽住驻讜 诇讛讜 讗讬住讜专 诪讬转讛 讜讗讬 谞诪讬 讘讗讻住谞讬讗 砖诇 谞讻专讬诐 砖讛讟讬诇 注诇讬讛诐 讛诪诇讱 诪讻诇 诪拽讜诐 讚讜拽讗 讚诪讗讬 讗讘诇 讟讘诇 诇讗 讚讗诐 讻谉 驻讜专注 讞讜讘讜 诪诪诪讜谞讜 砖诇 讻讛谉: 讜讗诪专 专讘 讛讜谞讗 转谞讗 讘砖''讗 讗讬谉 诪讗讻讬诇讬谉. 讜讗''转 专讘 讛讜谞讗 讟注诪讗 讚讘''砖 讗转讗 诇讗砖诪注讬' 讚讛讻讬 驻专讬讱 讘讻诪讛 讚讜讻转讬谉 讜讬砖 诇讜诪专 讚拽讗 诪砖诪注 诇谉 讚讗讬 诪砖讻讞转 转谞讗 讚讗诪专 讗讬谉 诪讗讻讬诇讬谉 讘讬转 砖诪讗讬 讛讬讗 讜诇讗 转讬讞讜砖 诇讗讜转讛 诪砖谞讛 讗讜 讘专讬讬转讗: 

专讘 谞住讬诐 讙讗讜谉

讗讬谉 诪讻讘讚讬谉 诇讗 讘讚专讻讬诐 讗诇讗 讘驻转讞 讛专讗讜讬 诇诪讝讜讝讛. 讗讬转 诇驻讬专讜砖 驻转讞讬诐 讛专讗讜讬讬诐 诇诪讝讜讝讛 讜砖讗讬谞谉 专讗讜讬讬谉 讘诪住讻转 讬讜诪讗 讘驻"拽 (讚祝 讬讗) 讜讘诪谞讞讜转 讘驻专拽 讛拽讜诪抓 讗转 讛诪谞讞讛 (讚祝 诇讙):




讗讬谉 注讜谞讬谉 诇讗 讗诪谉 讞讟讜驻讛 讜诇讗 讗诪谉 拽讟讜驻讛 讜诇讗 讗诪谉 讬转讜诪讛 讻讜'. 讗讬转讗 讘讙诪专讗 讚讘谞讬 诪注专讘讗 讘住"驻 讗诇讜 讚讘专讬诐 砖讘讬谉 讘讬转 砖诪讗讬 讜讘"讛 讗讬 讝讜 讛讬讗 讗诪谉 讬转讜诪讛 讛讛谉 讚讞讬讬讘 讘讘专讻讛 讜讛讜讗 注讗谞讬 讜诇讗 讬讚注 诪讛 注讗谞讬:




讗讻诇 讚诪讗讬. 驻讬专砖讜讛讜 讘转诇诪讜讚 讗专抓 讬砖专讗诇 讘驻专拽 讛讚讬谉 讗讻诇 驻讬专讜转 住驻拽 谞转拽谞讜 住驻拽 诇讗 谞转拽谞讜 诪讝诪谞讬谉 讜讘驻"拽 讚注讬专讜讘讬谉 (讚讬专讜砖诇诪讬 讛诇讻讛 讬) 谞诪讬 讗诪专讬谞谉 讚诪讗讬 讚诪讬讬 转讬拽谉 诇讗 转讬拽谉 讻诇讜诪专 砖讬砖 讘讜 住驻拽 讗诐 讛讜爪讬讗 诪诪谞讜 诪注砖专 讗讬 诇讗 讜诇驻讬讻讱 讞讬讬讘 诇讛讜爪讬讗 诪诪谞讜 转专讜诪转 诪注砖专 讜谞拽专讗转 转专讜诪转 诪注砖专 砖诇 讚诪讗讬 讜讘诪砖谞讛 住讜祝 诪住讻转 诪注砖专 砖谞讬 讬讜讞谞谉 讻讛谉 讙讚讜诇 讛注讘讬专 讛讜讚讗转 讛诪注砖专 讜讘讬诪讬讜 讗讬谉 讗讚诐 爪专讬讱 诇砖讗讜诇 注诇 讛讚诪讗讬 讜讘诪住讻转 住讜讟讛 讘驻专拽 注讙诇讛 注专讜驻讛 (住讜讟讛 讚祝 诪讞) 转谞讬讗 讗祝 讛讜讗 讘讬讟诇 讗转 讛讜讬讚讜讬 讜讙讝专 注诇 讛讚诪讗讬 注诪讚 讜转讬拽谉 诇讛诐 讛诇讜拽讞 驻讬专讜转 诪注诐 讛讗专抓 诪驻专讬砖 转专讜诪转 诪注砖专 讜谞讜转谞讛 诇讻讛谉 讜讝讜 讛讘专讬讬转讗 讘转讜住' 住讜讟讛 [住"驻 讬讙]:






专砖讘"讗

讗诪专 专讘 讬讛讜讚讛 讘专讬讛 讚专讘 砖诪讜讗诇 讘专 砖讬诇讗 诪砖诪讬讛 讚专讘 讗讬谉 讛诪住讜讘讬谉 专砖讗讬谉 诇讟注讜诐 讻诇讜诐 注讚 砖讬讟注讜诐 讛讘讜爪注. 讜讗诐 转讗诪专 讜讛讗 讗诪专讬谞谉 讘驻住讞讬诐 (拽讜, 讗) 讙讘讬 专讘 讗砖讬 讚讗拽诇注 诇诪讞讜讝讗, 讜讗诪专讜 诇讬讛 诇讬注讘讚 诇谉 诪专 拽讚讜砖讗 专讘讗 讜讻讜', 注讚 讚讞讝讬讬讛 诇讛讛讜讗 住讘讗 讚拽讗 讙讞讬谉 讜砖转讬 拽专讬 讗谞驻砖讬讛 讛讞讻诐 注讬谞讬讜 讘专讗砖讜, 讗诇诪讗 讛诪住讜讘讬谉 专砖讗讬谉 诇讟注讜诐 拽讜讚诐 砖讬讟注讜诐 讛诪讘专讱. 讬砖 诇讜诪专 讚讛转诐 讘砖讛讬讛 讻讜住 讘讬讚 讻诇 讗讞讚 讜讗讞讚 讜诇讗 讛讬讜 爪专讬讻讬谉 诇讛诪转讬谉 诇讻讜住讜 砖诇 诪讘专讱 讜讛讻讗 讘砖讛讬讜 讝拽讜拽讬谉 诇讻讻专 砖讘讬讚 讛诪讘专讱, 讜讛讻讬谉 讗讬转讗 讘讛讚讬讗 讘讬专讜砖诇诪讬 讘专讬砖 驻专拽 讻讬爪讚 诪讘专讻讬谉 (驻"讜, 讛"讗) 讚讙专住讬' 讛转诐: 专' 讗讘讗 讘砖诐 专讘 诪住讜讘讬谉 讗住讜专讬谉 诇讟注讜诐 讻诇讜诐 注讚 砖讬讟注讜诐 讛诪讘专讱. 专讘讬 讬讛讜砖注 讘谉 诇讜讬 讗诪专 砖讜转讬诐 讗注"驻 砖诇讗 砖转讛 讛诪讘专讱, 讜驻诇讬讙, 诪讛 讚讗诪专 专讘 讘砖讛讬讜 讻讜诇谉 讝拽讜拽讬谉 诇讻讻专 讗讞讚, 诪讛 讚讗诪专 专讘 讬讛讜砖注 讘谉 诇讜讬 讘砖讛讬讛 讻诇 讗讞讚 讜讗讞讚 讻讜住讜 讘讬讚讜.
讜诪讻讗谉 谞砖诪注 诪讬讛讗 砖讗诐 讛讬讜 讻讜诇谉 讝拽讜拽讬谉 诇讻讜住 讗讞讚 讗讜 诇讻讻专 讗讞讚 讗祝 注诇 驻讬 砖谞转谉 讛诪讘专讱 诪讻讜住讜 诇讻讜住 专讬拽谉 砖讘讬讚 讛诪住讜讘讬谉 讗讜 砖谞转谉 诇驻谞讬讛诐 诪讻讻专讜 拽讜讚诐 砖讬讟注讜诐 砖讗讬谉 讗讞讚 诪讛谉 专砖讗讬 诇讟注讜诐 注讚 砖讬讟注讜诐 讛诪讘专讱, 讜讗诪专讬谞谉 转讜 讘讬专讜砖诇诪讬 (砖诐): 专讘 讻讚 讛讜讛 拽爪讬 讛讜讛 讟注讬诐 讘砖诪讗诇讬讛 讜诪驻诇讬讙 讘讬诪讬谞讬讛.
         讜注讜讚 砖诪注讬谞谉 诪讛讛讬讗 讚讬专讜砖诇诪讬 砖讗讬谉 爪专讬讱 诇砖驻讜讱 诪讻讜住 砖诇 讘专讻讛 讘砖讗专 讻讜住讜转, 讚讛讗 讘砖讛讬讛 讻讜住 讘讬讚 讻诇 讗讞讚 讜讗讞讚 讻诇 讗讞讚 砖讜转讛 讻讜住讜 拽讜讚诐 讛诪讘专讱 讗诐 专爪讛. 讜讗诪专讜 讘转讜住驻讜转 专讘讜转讬谞讜 讛爪专驻转讬诐 讝"诇 砖讗诇讜 讛讬讜 讛讻讜住讜转 驻讙讜诪讬谉 砖讗讬谞谉 专讗讜讬谉 诇讘专讻讛, 讗讝 爪专讬讱 诇讬转谉 诪讻讜住 砖诇 讘专讻讛 诇讻讜住 讝讛 讛驻讙讜诐. 讜谞专讗讬谉 讛讚讘专讬诐, 诇驻讬 砖讗讬谉 讛讻讜住 讛驻讙讜诐 专讗讜讬 诇讘专讻讛, 诇驻讬讻讱 讻砖讛讜讗 砖讜转讛 爪专讬讱 诪谉 讛讬讬谉 砖讛讬讛 专讗讜讬 诇讘专讻讛.
讜诇注谞讬谉 讛诪讜爪讬讗 讙诐 讻谉 讘砖讛讬讛 讻讻专 诇驻谞讬 讻诇 讗讞讚 讜讗讞讚 讗讬谉 讛诪住讜讘讬谉 爪专讬讻讬谉 诇讟注讜诐 诪讻讻专 讛讘专讻讛. 讜讛讗 讚讗诪专讬谞谉 诇注讬诇 (讘专讻讜转 诪讜, 讗) 讘注诇 讛讘讬转 讘讜爪注 讻讚讬 砖讬讘爪注 讘注讬谉 讬驻讛. 讜讗诪专讬谞谉 谞诪讬 (诪, 讗) 讟讜诇 讘专讜讱 讟讜诇 讘专讜讱 讗讬谉 爪专讬讱 诇讞讝讜专 讜诇讘专讱, 讚诪砖诪注 诪谞讬讬讛讜 砖爪专讬讻讬谉 讛诪住讜讘讬谉 诇讗讻讜诇 诪讻讻专 砖讘讬专讱 注诇讬讜, 讛转诐 讻砖讛讬讜 讻讜诇谉 讝拽讜拽讬谉 诇讻讻专 讗讞讚, 讜讻讚讗讬转讗 讘讬专讜砖诇诪讬 砖讻转讘谞讜.



 讛讗 讚转谞谉: 诪讗讻讬诇讬谉 讗转 讛注谞讬讬诐 讚诪讗讬 讜讗转 讗讻住谞讬讗 讚诪讗讬. 谞讞诇拽讜 讘讛 讗诪讜专讗讬 讘讬专讜砖诇诪讬 讘驻"讙 诪讚诪讗讬 (讛"讗), 讗讬讻讗 诪讗谉 讚诪讜拽讬 诇讛 讘讗讻住谞讬讗 讚讗专诪讗讬, 讜讗讬讻讗 诪讗谉 讚诪讜拽讬 诇讛 讗驻讬诇讜 讘讗讻住谞讬讗 讚讬砖专讗诇.





专讬讟讘"讗

讜诇讗 讘讬讚讬诐 诪讝讜讛诪讜转. 驻讬专讜砖 讗讬谉 讛拽讟谉 诪砖诪砖 讗转 讛讙讚讜诇 讜讬讚讬讜 诪讝讜讛诪讜转 砖讗讬谞讜 讻讘讜讚讜 讗诇讗 谞讜讟诇 讬讚讬讜 讜讗讞"讻 诪砖诪砖讜: 



讗诇讗 讘驻转讞 讛专讗讜讬 诇诪讝讜讝讛. 驻讬专讜砖 讜诇讗驻讜拽讬 讘讬转 讛讻住讗 讜讘讬转 讛诪专讞抓, 讜诪讬讛讜 讻诇 讛讬讻讬 讚诪住转驻讬 讚讬诇诪讗 讞诇砖 讚注转讬讛 讚讗讬讚讱 讗讬 诇讗 注讘讬讚 诇讬讛 讬拽专讗 讘注讬 诇驻讬讜住讬讛 讻讚讗砖讻讞谉 讘驻' 讘诪讛 讘讛诪讛 讬讜爪讗讛 讚讛讜讜 讗讝诇讬 讘讗讜专讞讗 讜拽讚诪讬讛 讞诪专讗 讜讗诪专 诇讬讛 诇驻讬讜住讬讛 讞诪讜专 砖注住拽讬讜 专注讬诐 讛讜讗 讻诇讜诪专 讗讬谞讛 讘专砖讜转 讘注诇讬讜 诇讛注诪讬讚讜 讻讞驻爪讜 诇讜诪专 讚砖诇讗 诪讚注转讜 拽讚诪讜 讞诪讜专讜 讜讻讛讗讬 注讜讘讚讗 谞诪讬 讚专讘讬谉 讜讗讘讬讬: 诇讟注诐 讗讬转诪专. 讘驻转"讞 转讞转 讛注讬谉 *) 讛讙讛"讛 [谞专讗讛 砖讙讬' 专讘讬谞讜 讛讬讛 讗讬谉 讛诪住讜讘讬谉 专砖讗讬谉 诇讟注讜诐 讜专"住 讗诪专 诇讟注诐 讘驻转"讞. 讜讗讬谉 谞"诪 讘讬谞讬讬讛讜 专拽 诇拽讚讜拽 讛诇砖讜谉, 讻讬 讘讬谉 诇讗讻讜诇 讜诇讟注讜诐 讗讬讻讗 谞"诪 讟讜讘讗]: 砖讻讱 砖诪注 诪专讘讜: 



讗讬注住讬拽 诇讬讛 诇讘专讬讛. 驻讬专讜砖 讛砖讬讗讜 讗砖讛. 拽讚讬诐 讜拽讗 诪转谞讬 诇讬讛, 驻讬专讜砖 拽讜讚诐 住注讜讚讛. 讗讬谉 讛讘讜爪注 专砖讗讬 诇讘爪讜注 注讚 砖讬讻诇讛 讗诪谉 诪驻讬 讛注讜谞讬谉, 诪砖讜诐 讚讗诪专讬谞谉 诇注讬诇 讚诪讘专讱 讜讗讞专 讻讱 讘讜爪注 讜讻诇 讝诪谉 砖注讜谞讬谉 讗诪谉 讗讻转讬 诇讗 讻诇讬讗 讘专讻讛 讜讗"讻 爪专讬讱 砖讬讻诇讛 讗诪谉 诪驻讬 讛注讜谞讬谉 拽讜讚诐 砖讬驻专讜住. 讜讗诪专 专讘 讞住讚讗 讗讬谉 爪讜专讱 诇讛诪转讬谉 讗诇讗 注讚 砖讬讻诇讛 诪驻讬 讛专讜讘 诇驻讬 砖讛诪讗专讬讱 讘讗诪谉 讬讜转专 诪讚讗讬 讟讜注讛 讛讜讗 讜讛诪讬注讜讟 讛诪讗专讬讻讬谉 讗讬谉 诪诪转讬谞讬谉 诇讛谉 诇驻讬 砖讗讬谉 爪讜专讱 讘讗专讬讻转谉: 



讗讬谉 注讜谞讬谉 诇讗 讗诪谉 讞讟讜驻讛. 驻讬专讜砖 砖注讜谞讛 拽讜讚诐 砖讬砖诇讬诐 讛诪讘专讱 讜谞讞驻讝 诇注谞讜转 讗诪谉 拽讜讚诐 砖讬讞转讜诐 讛讘专讻讛. 拽讟讜驻讛 驻讬专讜砖 讞爪讬 讛诪诇讛, 拽爪专讛 砖诪诪讛专 拽专讬讗转讛. 讜诇讗 讬讝专讜拽 讘专讻讛 诪驻讬讜, 驻讬专讜砖 注诇 讛诪讘专讱 讛讜讗 讗讜诪专 砖讬注砖讛 讛讬讻专 讘讞转讬诪转 讛讘专讻讛 讜诇讗 讻讝讜专拽 讗讜转讛 诪驻讬讜 讻砖讗专 转讬讘讜转 砖讘讗诪爪注, 讗讬 谞诪讬 砖诇讗 讬诪讛专 诇讛转讞讬诇 讘讘专讻讛 讗讞专转 讗诇讗 讘讻讚讬 砖讬讛讗 砖讛讜转 诇注谞讜转 讗诪谉: 



讗诇讜 诪讬讬转讬 诇讬 讗专讚讬讗 [讜讘砖"住 砖诇驻谞讬谞讜 讗专讚讬诇讬讗] 讜讙讜讝诇讬讗 诇讗讘讗. 讬砖 诪驻专砖讬诐 讗专讚讬讗 诪讬谉 讘砖专 讜讬砖 讗讜诪专讬诐 砖讛诐 诪讬谞讬 注砖讘讬诐 砖砖诪讜讗诇 讛讬讛 专讜驻讗 讜讛讬讛 讗讜讻诇 诪讬谞讬 注砖讘讬诐 讗讞专 讗讻讬诇转讜 讜专讘 讛讬讛 讚专讻讜 诇讗讛讜讘 讙讜讝诇讜转 讜诇讗讻诇谉 讘拽谞讜讞 住注讜讚讛 讜砖诪注讬谞谉 诪讬谞讛 讚讻诇 讛讬讻讗 讚讗讬 诪讬讬转讜 诇讛讜 诪讬讚讬 诪爪讜 诇诪讬讻诇 诪讬谞讬讛 诪爪讟专祝 讘讛讚讬讬讛讜 讜讻谉 讛讬诇讻转讗: 



讜讛讬诇讻转讗 讙讚讜诇 诪讘专讱 讗注"讙 讚讗转讗 讘住讜祝 住注讜讚讛: 



讗讻诇 讚诪讗讬 诪讝诪谞讬谉 注诇讬讜. 讜讗注"讙 讚讘砖讗专 讗讬住讜专讬谉 讚专讘谞谉 讗讬谞讜 讻谉 讚诇讗 讞讝讜 驻专讬砖谞讗 注诇讛 讚砖讗谞讬 讚诪讗讬 讚专讘谞谉 砖专讬讜讛 诇注谞讬讬诐 讜讻讬讜谉 讚讗讬 讛讜讬 注谞讬 讜讞讝讬 诇讬讛 讛砖转讗 谞诪讬 讞讝讬 诇讬讛 诇讗讝诪讜谞讬 注诇讬讛. 讛讗 讚转谞谉 诪讗讻讬诇讬谉 讗转 讛讗讻住谞讬讗 讚诪讗讬 谞讞诇拽讜 讘讬专讜砖诇诪讬 讘驻"讙 讚诪住' 讚诪讗讬 讗讬 讘讗讻住谞讬讗 讚谞讻专讬诐 讗讬 讘讗讻住谞讬讗 讚讬砖专讗诇:





讛诪讗讬专讬

诪讬 砖讘专讱 讛诪讜爪讬讗 讛讜讗 专讗讜讬 诇讟注讜诐 转讞诇讛 拽讜讚诐 讛讗讞专讬诐 讜讗诐 专爪讛 诇讞诇讜拽 讻讘讜讚 诇专讘讜 讗讜 诇诪讬 砖讙讚讜诇 诪诪谞讜 讛专砖讜转 讘讬讚讜 讜讘讜爪注 注爪诪讜 讗讬谉 专砖讗讬 诇讟注讜谉 注讚 砖讬注谞讜 专讜讘诐 讗诪谉, 讗讘诇 讗诐 注谞讜 专讜讘诐 讗诪谉 讗注"驻 砖讛讬讛 砖诐 诪讬 砖诇讗 讙诪专 讗诪谉 注讚讬讬谉 讟讜注诐 砖讻诇 讛注讜谞讛 讗诪谉 讬讜转专 诪讚讗讬 讗讬谞讜 讗诇讗 讟讜注讛, 讘讚"讗 讘砖讛讬讜 讻诇诐 讝拽讜拽讬诐 诇讻讻专 讗讞讚 讗讘诇 讗诐 讛讬讛 讻讻专 讘讬讚 讻诇 讗讞讚 讜讗讞讚 讗讬谉 爪专讬讻讬诐 诇讛诪转讬谉 砖讬讟注讜诐 讛诪讘专讱 转讞诇讛 讗诇讗 诪砖谞讙诪专讛 讛讘专讻讛 讟讜注诐 诪讬 砖讬专爪讛 讛讜讗讬诇 讜讻讻专讜 讘讬讚讜, 讜诪讛 砖讗诪专 讘注诇 讛讘讬转 讘讜爪注 讻讚讬 砖讬讘爪注 讘注讬谉 讬驻讛 讜讻谉 讟讜诇 讘专讜讱 讚诪砖诪注 砖讛诪住讜讘讬诐 讗讜讻诇讬诐 诪砖诇 讘讜爪注 讚讜拽讗 讘讝拽讜拽讬诐 诇讻讻专 讗讞讚, 讜讻谉 讛转讘讗专 讘转诇诪讜讚 讛诪注专讘, 讜讻谉 讘讻讜住 砖诇 拽讚讜砖 讗诐 讛讬讛 讻讜住 讘讬讚讜 砖诇 讻诇 讗讞讚 讜讗讞讚 讜讻诪讜 砖讗诪专讜 讘注专讘讬 驻住讞讬诐 [拽"讬 注"讗] 讙讞讬谉 讛讛讜讗 住讘讗 讜讻讜', 讜讗诐 讛讬讜 讻讜诇诐 讝拽讜拽讬诐 诇讻讜住 讞讚 砖讜转讛 讛诪讘专讱 转讞诇讛 讗诇讗 讗诐 讻谉 讛讬讛 讞讜诇拽 讻讘讜讚 诇专讘讜 讗讜 诇诪讬 砖讙讚讜诇 诪诪谞讜, 讜谞诪爪讗讜 讗讻讬诇讛 讜砖转讬讛 砖讜讜转 讘讚讬谉 讝讛, 讜诇砖讜谉 转诇诪讜讚 讛诪注专讘 专' 讘讗 讘砖诐 专讘 诪住讜讘讬谉 讗住讜专讬诐 诇讟注讜诐 注讚 砖讬讟注讜诐 讛诪讘专讱 专' 讬讛讜砖注 讘谉 诇讜讬 讗讜诪专 砖讜转讬谉 讜讗注"驻 砖诇讗 砖转讛 讛诪讘专讱, 诪讛 驻诇讬讙 讘讬谞讬讛讜谉 诪讛 讚诪专 专讘 砖讘讝拽讜拽讬诐 诇讻讻专 讗讞讚 诪讛 讚诪专 专' 讬讛讜砖注 讘砖讻诇 讗讞讚 讻讜住讜 讘讬讚讜 讗讜 讻诇 砖讝拽讜拽讬诐 诇讻讻专 讗讞讚 讗讜 诇讻讜住 讗讞讚 讗注"驻 砖讛讜砖讬讟 诪讻讻专讜 诇讻诇 讗讞讚 拽讜讚诐 砖讬讟注讜诐 讜讻谉 砖砖驻讱 诪讻讜住讜 诇讻讜住 砖诇 讻诇 讗讞讚 讗讬谉 讬讻讜诇讬谉 诇讟注讜诐 讗讜 诇砖转讜转 注讚 砖讬讟注讜诐 讗讜 砖讬砖转讛 讛诪讘专讱, 讜讻谉 诇诪讚转 砖讗讬谉 爪专讬讱 诇砖驻讜讱 讻讜住 砖诇 讘专讻讛 诇砖讗专 讛讻讜住讜转 砖讛专讬 讗诐 讛讬讛 讻讜住 讘驻谞讬 讻诇 讗讞讚 砖讜转讛 拽讜讚诐 诇诪讘专讱 讜讻讘专 诇诪讚谞讜讛 讙诐 讻谉 诪讛讛讜讗 住讘讗 讚讙讞讬谉 讜讻讜', 讗诇讗 砖讘转讜住驻讜转 讻转讘讜 砖讗诐 讛讬讜 讛讻讜住讜转 砖诇驻谞讬 讛讗讞专讬诐 驻讙讜诪讬诐 爪专讬讱 诇砖驻讜讱 诪讻讜住 讛诪讘专讱 诇转讜讻诐 讛讜讗讬诇 讜讗讬谞谉 专讗讜讬讬谉 诇讘专讻讛, 讜讻谉 讘讻讻专 讗诐 讛讬讛 砖诇 讘讜爪注 讬驻讛 讜专讗讜讬 讬讜转专 诪讗讜转讜 砖诇驻谞讬讛诐 讻讜诇诐 爪专讬讻讬诐 诇讗讻讜诇 诪砖诇 讘讜爪注, 讜讬砖 讞讜诇拽讬诐 诇讜诪专 砖诪讗讞专 砖讗诐 专爪讜 讗讬谉 爪专讬讻讬谉 诇砖转讜转 讗讬谉 讞讜砖砖讬诐 诇驻讙讜诐 讗诇讗 讘砖诇 诪讘专讱, 讜讛转讘讗专 讘转诇诪讜讚 住谞讛讚专讬谉 砖讛讘讜爪注 讗讬谞讜 讘讜爪注 讗诇讗 诪诪拽讜诐 砖谞讙诪专讛 讘讜 讗驻讬讬转 讛诇讞诐 讬驻讛 讬驻讛:



诪讚专讻讬 讛诪讜住专 砖讗诐 讛讬讜 砖谞讬诐 讗讜讻诇讬诐 讘拽注专讛 讗讞转 讜讛讬讛 讛讗讞讚 砖讜讛讛 讛砖谞讬 诪诪转讬谉 诇讜 讗讘诇 讗诐 讛讬讜 讙' 讗讜讻诇讬谉 讗讬谉 讛砖谞讬诐 诪诪转讬谞讬谉 诇讗讞讚:



讛注讜谞讛 讗诪谉 爪专讬讱 砖讬讻讜讬谉 讘注谞讬讬转讜 讻诪讘专讱 讘专讻讛 注爪诪讛, 诇讗 讬注谞讛 讗诪谉 讞讟讜驻讛 讻诇讜诪专 砖讬注谞讛 拽讜讚诐 砖讬砖诇讬诐 讛诪讘专讱 讜诇讗 讗诪谉 拽讟讜驻讛 专"诇 讘讞爪讬 诪诇讛 讻讙讜谉 砖诪讘诇讬注 讗讜转 讜诇讗 讗诪谉 讬转讜讛 专"诇 砖讬注谞讛 讗诪谉 讘诇讗 砖诪讬注转 讞转讬诪转 讛讘专讻讛 讛讗 讻诇 砖砖诪注 讞转讬诪转 讛讘专讻讛 讗注"驻 砖诇讗 砖诪注 讙讜祝 讛讘专讻讛 注讜谞讛 讜讛诪讘专讱 诇讗 讬讘专讱 讚专讱 讛讚讬讜讟讜转 专"诇 砖讬讝专讜拽 讛讘专讻讛 诪驻讬讜 讘诪讛讬专讜转 讻诪讬 砖谞讜砖讗 诪砖讜讬 讜专讜爪讛 诇驻专拽讜 讗诇讗 讘诪转讜谉 讜讘讻讜谞讛 砖诇诪讛 讜讬砖 诪驻专砖讬诐 砖讛诪讻讜讬谉 诇注谞讜转 讗诪谉 诇讗 讬讗诪专 注诐 讛诪讘专讱 讟讜驻住 讛讘专讻讛 砖讛专讬 谞诪爪讗 注讜谞讛 讗诪谉 讗讞专 注爪诪讜 讗诇讗 讬砖诪注 讗转 讛讘专讻讛 讜讬注谞讛 讗诪谉:



讝讛 砖讘讬讗专谞讜 讘讗诪谉 讬转讜诪讛 砖注谞讛 讘诇讗 砖诪讬注转 讞转讬诪转 讛讘专讻讛, 讬砖 诪驻专砖讬诐 讙诐 讻谉 讘诇讗 砖诪讬注转 讙讜祝 讛讘专讻讛 讗注"驻 砖砖诪注 讛讞转讬诪讛 注讚 砖讬砖诪注 讗转 讛讻诇, 讜诪讘讬讗 专讗讬讛 诪诪讛 砖讗诪专讜 讘驻专拽 讗诇讜 讚讘专讬诐 讘诪讛 砖讗诪专讜 砖诐 注讜谞讬诐 讗诪谉 讗讞专 讬砖专讗诇 讛诪讘专讱 讜诪拽砖讬 诇讗 砖诪注 讛讬讻讬 谞驻讬拽 讜讜讚讗讬 讻讘专 砖诪注 讛讞转讬诪讛 讜讗注驻"讻 砖讗诇 讘讛 讛讬讻讬 谞驻讬拽祝 讜讬砖 诇砖讗讜诇 注诇 砖转讬讛谉 诪诪讛 砖讗诪专讜 讘诪住讻转 住讜讻讛 [谞"讗 注"讘] 讛诇讛 诪谞讬祝 讘住讜讚专讬谉 讜注讜谞讬诐 讗诪谉 讜讗注"驻 砖诇讗 砖诪注讜 讗转 讛诪讘专讱 诪讗讞专 砖谞讜转谞讬诐 诇讘 注诇 讻讱 讜讬讜讚注讬谉 注诇 诪讛 注讜谞讬谉, 讗注"驻 砖诇讗 砖诪注讜, 讜讻谉 讘讗讞专讜谉 砖诇 住讜讻讛 讛讞讝谉 诪谞讬祝 讘住讜讚专讬谉 讘砖注转 讙诪专 讘专讻讛 讻讚讬 砖讬注谞讜 讗诪谉 诪驻谞讬 砖诇讗 讛讬讜 砖诪讜注讬谉 拽讜诇讜 砖诇 砖"爪, 讜讗讬谉 讝讜 拽讜砖讬讗 讗爪诇讬 讘诪拽讜诐 砖讗讬 讗驻砖专 讚讬讜 讘讻讜讜谞转 讛诇讘, 讜诇砖讟讛 专讗砖讜谞讛 诪讬讛讗 讬砖 诇讛拽砖讜转 讘讛 诪诪讛 砖讻转讜讘 讘驻专拽 讗诇讜 讚讘专讬诐 讻诪讜 砖讻转讘谞讜, 讜转讬专爪讜 砖讻诇 砖讛讘专讻讛 讗讬谞讛 讬讜爪讗讛 诪驻讬 砖诇讬讞 爪讘讜专 讗讜 讛诪诪讜谞讛 诇讛讜爪讬讗 讗讬谞讜 讬讜爪讗 注讚 砖讬砖诪注 讗转 讛讻诇, 讜讝讜 砖讘驻专拽 讗诇讜 讚讘专讬诐 讘讻诇诇 讝讛 讛讗 讻诇 砖讛讘专讻讛 讬讜爪讗讛 诪驻讬 讛诪诪讜谞讛 诇讛讜爪讬讗 注讜谞讛 讜讘诇讘讚 砖讬砖诪注 讛讞转讬诪讛, 讜讬砖 诪驻专砖讬诐 讗诪谉 讬转讜诪讛 砖诇讗 注谞讛 转讻祝 诇讘专讻讛 讗诇讗 讗讞专 讝诪谉, 讜讘讗诪谉 讞讟讜驻讛 砖讛讝讻讬专 讛讛"讗 讻讗诇讜 谞拽讜讚讛 讘讞讟"祝 驻转"讞, 讜讘拽讟讜驻讛 砖讛驻住讜拽 讘讞爪讬 讛诪诇讛 讻讗诇讜 讛谉 砖转讬 转讬讘讜转:



砖谞讬诐 砖讛讬讜 讗讜讻诇讬诐 讜讙诪专讜 讗讻讬诇转谉 讘讻讚讬 砖讘注诐 讜讘讗 讗讞讚 讗诇讬讛诐 讜专讜爪讛 诇讗讻讜诇 讻讚讬 诇讛爪讟专祝 注诪讛诐 诇讙' 讜诇讛讘讬讗 注诇讬讛诐 讞讘讜转 讝诪讜谉 讛讜讗讬诇 讜讻讘专 讙诪专讜 讛砖谞讬诐 住注讜讚转诐 讗讬谉 诪爪讟专祝 注诪讛诐 诇讝诪讜谉 讗驻讬诇讜 讛住讘 注诪讛诐, 讜讗诐 诇讗 讗讻诇讜 讛砖谞讬诐 讗讻讬诇讛 讙住讛 讗诇讗 讗讻讬诇讛 讘讬谞讜谞讬转 注讚 砖讗诇讜 讛讬讜 讘讗讬诐 诇驻谞讬讛诐 讚讘专讬诐 讛讞讘讬讘讬诐 注诇讬讛诐 注讚讬讬谉 讗讜讻诇讬诐 诪讛诐 讗注"驻 砖讗讬谉 讗讜讻诇讬诐 驻转 讜讗驻讬诇讜 诪讬谞讬 驻讬专讜转 讗讬谉 讝讛 讙诪专 住注讜讚讛 讜诪爪讟专祝 讝讛 注诪讛诐 讗诐 讛讜讗 讗讜讻诇 驻转 讜诪讝诪谞讬诐 讻诇 讝诪谉 砖诇讗 讛讻讬谞讜 诇讘专讻讛 讜讘诇讘讚 砖讬住讘 注诪讛诐 讗讘诇 诪砖讛讻讬谞讜 注爪诪谉 诇讘专讻讛 讻讙讜谉 砖讗诪专讜 讛讝诪讬谞讜 讻讜住 诇讘专讻讛 讗讜 讻讬讜爪讗 讘讝讛 讗讬谉 讗讞讚 诪爪讟专祝 注诪讛诐, 讜讬砖 诪驻专砖讬诐 砖爪专讬讱 砖讛专讗砖讜谞讬诐 诇讗 讬讛讜 砖讘注讬诐 讻诇 讻讱 砖诇讗 讬讗讻诇讜 驻转 注诐 讗讜转谉 讛讚讘专讬诐 讛讞讘讬讘讬诐, 讜讛讜讗 砖诇拽讞讜 讘诇砖讜谉 讗专讚讬 讜讙讜讝诇讬 砖讚专讱 讘谞讬 讗讚诐 诇讗讻讜诇 注诪讛诐 驻转:



讘谞讬 讗讚诐 砖讛讬讜 讗讜讻诇讬诐 讜讘讗 讗讞专 讗诇讬讛诐 讜诪爪讗谉 讗讜讻诇讬诐 讜讛爪讟专祝 注诪讛诐, 讗诐 讝讛 讛讗讞专讜谉 砖讘讗 注诇 讬讚讬 讙诇讙讜诇 讛讜讗 讙讚讜诇 诪谉 讛讗讞专讬诐 专讗讜讬 诇讛诐 诇讞诇讜拽 诇讜 讻讘讜讚 砖讬讘专讱 诇讛诐 讗注"驻 砖注诇 讬讚讬 讙诇讙讜诇 讛讜讗 讘讗 讜讗讬谞讜 诪注讬拽专 住注讜讚讛 讜讻讘专 讘讬讗专谞讜 诇诪注诇讛 砖讛谞讜讟诇 诪讬诐 讗讞专讜谞讬诐 转讞诇讛 讝专讬讝讜转讜 讝讻转讛 诇讜 诇讘专讱, 讜诪"诪 讻诇 砖讛谉 谞讜讟诇讬诐 注诇 驻讬 讛注讜诪讚讬诐 诇砖诐 讘讬谉 讘诪讬诐 专讗砖讜谞讬诐 讘讬谉 讘讗讞专讜谞讬诐 诪转讞讬诇讬诐 诪谉 讛讙讚讜诇 讜讗诐 谞转讬讞讚 讗讞讚 诇讘专讱 讛讜讗 谞讜讟诇 转讞诇讛 讜讗讞专讬讜 讛讙讚讜诇 讜砖讗专 讛住讜注讚讬诐 谞讜讟诇讬诐 讻诪讛 砖讛诐 讬讻讜诇讬诐, 讜讗讬谉 诪讻讘讚讬谉 讘讚讘专 讝讛 砖讛专讬 讗讬谉 诪讻讘讚讬谉 讘讬讚讬诐 诪讝讜讛诪讜转 讻诪讜 砖讘讬讗专谞讜:



讘转诇诪讜讚 讛诪注专讘 讛转讘讗专 砖讗诐 讛讬讛 砖诐 讻讛谉 转"讞 诪爪讜讛 诇讛拽讚讬诪讜 讗驻讬诇讜 讛讬讛 砖诐 讙讚讜诇 讛讬诪谞讜 讗讘诇 诪住讬讘讛 砖讬砖 砖诐 转"讞 讗讬谉 诪谞讬讞讬谉 诇讘专讱 诇驻谞讬讜 注诐 讛讗专抓 讗驻讬诇讜 讛讬讛 讻讛谉 讙讚讜诇:



讛诪砖谞讛 讛砖谞讬转 讗讻诇 讚诪讗讬 讜讻讜', 讻讜谞转 讛诪砖谞讛 诇讘讗专 砖诪讬 砖拽讘注 注讬拽专 住注讜讚转讜 讘注讘讬专讛 专"诇 砖注讬拽专 讛讚讘专 砖注诇讬讜 讘专讻转 讛诪讝讜谉 讘讗讛 讛讬转讛 讘讗住讜专 讗讬谉 砖诐 讝诪讜谉 砖讗讬谉 诇讗讜讻诇 讗住讜专 讬砖讬讘讛 讛专讗讜讬讛 诇讛讬讜转 讬砖讬讘讛 拽讘注, 讜讛住讘讛 专讗讜讬讛 砖转讛讗 拽专讜讬讛 讛住讘讛, 讜讗驻讬诇讜 讛讬转讛 讗讻讬诇转诐 讘砖讜讙讙 诪讻诇 诪拽讜诐 诇讗 讗讻诇讜 讚讘专 讛专讗讜讬 诇拽讘讜注 注诇讬讜 讜讗祝 讛住讘讛 讗讬谉 诪讜注诇转 讘讛, 讜讬专讗讛 诇讬 砖讗驻讬诇讜 讛住讻讬诪讜 砖诇砖转诐 讘注讘讬专讛 讜驻专砖讜 拽讘注 砖诇讛诐 注诇 讗讜转讜 讗住讜专 讗讬谉 讛讚讘专 诪讜注讬诇 讻诇诇, 讜诪"诪 讘专讻转 讛诪讝讜谉 诇讚注转 讙讚讜诇讬 讛诪驻专砖讬诐 讗讬谞讛 谞驻拽注转 诪讛诐 讗诇讗 诪讘专讱 讻诇 讗讞讚 诇注爪诪讜 讛讜讗讬诇 讜谞讛谞讛 砖诇讗 讗诪专讜讛 讘讝诪讜谉 讗诇讗 砖讗讬谞讜 讘讗 讗诇讗 讘拽讘讬注讜转 讜讗讬谉 专讗讜讬 诇讛转讞讘专 讜诇拽讘讜注 注诐 讗讜讻诇讬诐 讗住讜专, 讗讘诇 讘专讻讛 讜讚讗讬 诪讘专讻讬诐 诇注爪诪诐, 讜讬砖 讗讜诪专 砖讗祝 讛诐 讗讬谉 诪讘专讻讬诐 诇注爪诪诐 讜讗诐 讘专讻讜 讗讬谉 注讜谞讬诐 讗讞专讬讛诐 讗诪谉, 讜讻谉 讻转讘讜讛 讙讚讜诇讬 讛诪讞讘专讬诐 讘讗讻讬诇转 讟讘诇, 讜讻谉 谞专讗讛 砖讘讜讚讗讬 讻诇 砖讻谉 讛讜讗 讜驻讬' 诪砖谞转谞讜 讚住讚"讗 讬讝讛专 讛讜讗 诪诇讘专讱 讗讘诇 讗谞讜 诪"诪 谞讝诪谉 注诇讬讜 拽诪"诇, 讜讗注"驻 砖讙讚讜诇讬 讛诪驻专砖讬诐 诪讙讬讛讬诐 注诇讬讛诐 讬砖 诇讚注转讬 专讗讬讛 诇讚讘专讬讛诐 诪诪讛 砖讗诪专讜 讘砖讘转 驻专拽 讛讚诇拽讛 [讻"讙 注"讗] 讛讚诪讗讬 诪注专讘讬诐 讜诪砖转转驻讬诐 讘讜 讜诪讘专讻讬诐 注诇讬讜, 诪砖诪注 砖讛讟讘诇 讗讬谉 诪讘专讻讬谉 注诇讬讜 讜讛专讬 讝讛 讻讗讜讻诇 讞讝讬专 讜谞讘诇讛 讜讗驻讬诇讜 讗诐 讛讬讛 讗讜讻诇诐 讘讛讬转专 讻讙讜谉 注讜讘专讛 砖讛专讬讞讛 讜讞讜诇讛 砖讬砖 讘讜 住讻谞讛 讗讬谞讜 诪讘专讱, 讜诪"诪 讗讜讻诇讬诐 讛诪讜转专讬诐 讗诇讗 砖谞转讘砖诇讜 讘砖讘转 讘讛讬转专 讗诐 注诇 讬讚讬 注讻讜"诐 讘砖讗讬谉 讘讜 住讻谞讛, 讗诐 注诇 讬讚讬 讬砖专讗诇 讘砖讬砖 讘讜 住讻谞讛 讜讻谉 讗诐 讛讜转专 诇讗讻讜诇 讘讬讜诐 讛讻驻讜专讬诐 诪爪讚 讞讜诇讬 讜讚讗讬 诪讘专讱, 讜讬砖 讞讜诇拽讬诐 讘讝讜 讜讗讬谉 讚讘专讬讛诐 谞专讗讬诐 讜讘住讜祝 驻专拽 讘' 砖诇 讚诪讗讬 讗诪专讜 讛讬讛 谞讚讜专 诪谉 讛讻讻专 讜讗诪专 诇讜 转谉 诇讬 讜讗讜讻诇谞讜, 讬讬谉 讜谞转讙诇讛 讜讗诪专 诇讬 转谉 诇讬 讜讗砖转谞讜, 诇讗 讬转谉 诇讜 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜, 讜讻谉 诇讗 讬讜砖讬讟 讗讘专 诪谉 讛讞讬 诇讘谞讬 谞讞 讜讻讜住 砖诇 讬讬谉 诇谞讝讬专 讜讻讜' 讜讻讜诇谉 讗讬谉 诪讘专讻讬谉 注诇讬讛诐 讜讗讬谉 诪讝诪谞讬诐 注诇讬讛诐 讜讗讬谉 注讜谞讬诐 讗讞专讬讛诐 讗诪谉:



讜谞砖讜讘 诇讚讘专讬谞讜 讜讛讜讗 砖注讻砖讬讜 诪驻专砖 讘诪砖谞讛 讝讜 讗讬 讝讛 驻转 谞拽专讗 驻转 砖诇 讗住讜专 砖诇讗 讬讛讗 专讗讜讬 诇讝诪谉 注诇讬讜, 讜讗讬讝讜 诪讝诪谞讬诐 注诇讬讜 讗注"驻 砖讬砖 讘讜 谞讚谞讜讚 注讘讬专讛, 讜讗诪专 注诇 讝讛 讗讻诇 讚诪讗讬 讜讛讬讗 转讘讜讗讛 砖诇 注诪讬 讛讗专抓 砖讞砖讜讚讬诐 注诇 讛诪注砖专讜转 诪讝诪谞讬谉 注诇讬讜 砖讛专讬 诪讻诇 诪拽讜诐 专讜讘 注诪讬 讛讗专抓 诪注砖专讬诐 讛诐 讜讗注"驻 砖讗讬谉 讗讻讬诇转讜 专讗讜讬讛 诇讜 诪"诪 驻讬专砖讜 讘讙诪' 诪讬讙讜 讚讗讬 讘注讬 诪驻拽专 谞讻住讬讛 讜讛讜讛 诇讬讛 注谞讬 讜讞讝讬 诇讬讛, 讜砖诪讗 转讗诪专 诪讛 爪专讬讱 诇讛驻拽讬专 讻诇 谞讻住讬讜 讬驻专砖讛 讘砖讛驻拽讬专 讗讜转讛 转讘讜讗讛 诇讘讚 砖讛专讬 诪砖讛驻拽讬专讛 驻讟讜专讛 诪谉 讛诪注砖专 诪"诪 转讬专爪讜 讘讛 砖诇讗 讗诪专讜 讘讛驻拽专 砖驻讟讜专 诪谉 讛诪注砖专 讗诇讗 讘讚讘专 砖诇讗 谞讻谞住 注讚讬讬谉 诇讻诇诇 讞讬讜讘 讗讘诇 讘谞讻谞住 诇讻诇诇 讞讬讜讘 讗讬谉 讛驻拽专 诪驻拽讬注讜, 讜讘讚讜诪讛 诇讝讛 讗诪专讜 讘住驻专讬 诇注谞讬谉 讛拽讚砖 讜讻诇 转专讜诪讛 诇讻诇 拽讚砖讬 讘谞讬 讬砖专讗诇 讘讗 讛讻转讜讘 诇诇诪讚 注诇 诪拽讚讬砖 转专讜诪转讜 注讚 砖诇讗 诪专讬讞 砖讛讜讗 驻讟讜专 诪谉 讛诪注砖专讜转 讗讜 讗祝 诪砖讬诪专讬讞 讻谉 转"诇 专讗砖讬转 讚讙谞讱, 讜讻谉 诪讬 砖讗讻诇 诪注砖专 专讗砖讜谉 讛谞讬转谉 诇诇讜讬 砖谞讟诇讛 转专讜诪转 诪注砖专 砖讘讜 讛谞转谞转 诇讻讛谉 讜讛讜讗 砖拽专讜讬 讘转讜专讛 诪注砖专 诪谉 讛诪注砖专 砖诪讗讞专 砖谞讟诇讛 转专讜诪转讜 诪讜转专 讛讜讗 诇讝专讬诐 讜讗驻讬诇讜 讛拽讚讬诪讜 诪注砖专 专讗砖讜谉 讝讛 诇转专讜诪讛 讙讚讜诇讛 讛专讗讜讬讛 诇讬谞讟诇 转讞讬诇讛 讗讞转 诪讞诪讬砖讬诐 讜诇讬转谉 诇讻讛谉 讜讛驻专讬砖 讝讛 转讞诇讛 诪注砖专 专讗砖讜谉 讜诇讗 讛驻专讬砖 转专讜诪讛 讙讚讜诇讛 讗诇讗 诪诪"讛 讛谞砖讗专讜转 讜谞诪爪讗 讞诇拽 拽讟谉 砖诇 转专讜诪讛 讙讚讜诇讛 诪注讜专讘转 注诐 诪注砖专 讝讛 讜讻讙讜谉 砖讛拽讚讬诪讜 讘砖讬讘诇讬谉 拽讜讚诐 砖谞注砖讛 讚讙谉 讻讙讜谉 砖谞转谉 诇讜 讛' 注诪专讬诐 诪谞' 砖诇讗 讞诇讛 注诇讬讛诐 讘砖注转 诪注砖专 讞讬讜讘 转专讜诪讛 讙讚讜诇讛 注讚 砖讬注砖讛 讚讙谉 讜讗注"驻 砖讗讬谉 专讗讜讬 诇注砖讜转 讻谉 诇讻转讞讬诇讛 诪讝诪谞讬谉 注诇讬讜 讘讚讬注讘讚, 讗讘诇 讗诐 讛拽讚讬诪讜 讘讻专讬 讟讘诇 讙诪讜专 讛讜讗 讜讗讬谉 诪讝诪谞讬谉 注诇讬讜, 讜讻谉 讗诐 讗讻诇 诪注砖专 砖谞讬 讗讞专 砖谞驻讚讛 讞讜抓 诇讬专讜砖诇讬诐 讜讻谉 讛拽讚砖 砖谞转讞诇诇 讛讜讗讬诇 讜谞驻讚讜 讜谞转讞诇诇讛 拽讚讜砖转诐 注诇 讗讬讝讛 讚讘专 讜讗注"驻 砖诇讗 讛讜住讬祝 讞讜诪砖 砖讗讬谉 讞讜诪砖 诪注讻讘:



讜讛砖诪砖 砖讗讻诇 讻讝讬转 讗注"驻 砖讛讬讛 诇谞讜 诇讜诪专 砖讗讬谉 诇讜 拽讘注 注诪讛诐 诪"诪 讛讜讗讬诇 讜讘讗 注诪讛诐 诪爪讟专祝 注诪讛诐 诇讝诪讜谉, 讜讻谉 讛讻讜转讬 拽讜讚诐 砖注砖讗讜诐 注讻讜"诐 讙诪讜专讬诐, 讜讗祝 讘讝讜 驻讬专砖讜 讘讙诪' 讘讻讜转讬 讞讘专 砖讗诐 讗讬谞讜 讞讘专 转讬驻讜拽 诇讬讛 讚讛讜讛 诇讬讛 注诐 讛讗专抓 讜注诐 讛讗专抓 讗讬谉 诪讝诪谞讬谉 注诇讬讜 讻诪讜 砖讬转讘讗专 讘讙诪' 讜住转诐 讻讜转讬讬诐 诪注砖专讬诐 讛诐, 讜诪讛 砖讗诪专讜 [注讬专讜讘讬谉 诇"讜 注"讘 讜讘讻"诪] 讛诇讜拽讞 讬讬谉 诪讘讬谉 讛讻讜转讬诐 讜讻讜' 诇讗讞专讬诐 讗讬谉 诪注砖专讬谉 讗讘诇 诇注爪诪谉 诪注砖专讬谉 讜诪"诪 注讻砖讬讜 注砖讗讜诐 讻注讻讜"诐 讙诪讜专讬诐 讜讗讬谉 讗谞讜 爪专讬讻讬诐 诇讛, 讗讘诇 讗诐 讗讻诇 讟讘诇 讜讛讜讗 砖讗讬谉 诪注讜砖专 讻诇诇 讗驻讬诇讜 讘讟讘诇 砖讗讬谞讜 讟讘讜诇 讗诇讗 诪讚专讘谞谉 讻讙讜谉 砖爪诪讞 诪谉 讛注爪讬抓 砖讗讬谞讜 谞拽讜讘 讗讜 砖讛讜讗 讟讘讜诇 诇讞诇讛 讗祝 讘讝诪谉 讛讝讛, 讜讻谉 讻转讘讜 讙讚讜诇讬 讛诪驻专砖讬诐 讗诇讗 讗诐 讻谉 谞砖转讬讬专 诪讗讜转讜 驻转 注讚 砖谞讗诪专 注诇讬讜 讗讜讻诇 讜讛讜诇讱 讜讗讞专 讻讱 诪驻专讬砖 讜讻谉 砖诇 驻讬专讜转, 讜讻谉 诪注砖专 专讗砖讜谉 砖诇讗 谞讟诇讛 转专讜诪转讜 讜讛"讛 砖谞讟诇讛 讗诇讗 砖诇讗 谞讟诇讛 讻讛诇讻转讛 讻讙讜谉 砖讛拽讚讬诪讜 讘讻专讬, 讜讻谉 诪注砖专 砖谞讬 讜讛拽讚砖 砖诇讗 谞驻讚讜 讜讛"讛 砖谞驻讚讜 讗诇讗 砖诇讗 谞驻讚讜 讻讛诇讻转谉 讻讙讜谉 诪注砖专 砖谞讬 砖讞诇诇讜 讻诇 讻住祝 砖讗讬谉 讘讜 爪讜专讛讜讛拽讚砖 砖讞诇诇讜 注诇 讙讘讬 拽专拽注 讘讻诇 讗诇讜 讗讬谉 诪讝诪谞讬诐 讻诇诇 注诇 讗讜讻诇讬讛谉, 讜讛砖诪砖 砖讗讻诇 驻讞讜转 诪讻讝讬转 讜讝讜 诇讗 讛讜爪专讻讛 讗诇讗 讚讗讙讘 讙专专讗 讚讗讬讚讱 谞拽讟讬讛 讜讛谞讻专讬 讗驻讬诇讜 讛转讞讬诇 诇讛转讙讬讬专 讻讙讜谉 砖诪诇 讜诇讗 讟讘诇 讗讬谉 诪讝诪谞讬谉 注诇讬讜:





转讜住驻讜转 专讗"砖

讜诇讗 讘讬讚讬诐 诪讝讜讛诪讜转. 讜讛讗 讚讗诪专讬谞谉 诇注讬诇 讘讝诪谉 砖讛诐 讞诪砖讛 诪转讞讬诇讬谉 诪谉 讘讙讚讜诇 讛讬讬谞讜 诪驻谞讬 讻讘讜讚 讛讘专讻讛 讗讘诇 诇讗讞专 砖专讞抓 讛讙讚讜诇 讗讞专讬诐 讗讬谞谉 爪专讬讻讬谉 诇讻讘讚 讝讛 讗转 讝讛:



讗讬谉 讛诪住讜讘讬谉 专砖讗讬谉 诇讟注讜诐 讻诇讜诐 注讚 砖讬讟注讜诐 讛讘讜爪注. 讜转讬诪讗 讛讗 讗诪专讬谞谉 讘注专讘讬 驻住讞讬诐 讙讘讬 专讘 讗砖讬 讚讗讬拽诇注 诇诪讞讜讝讗 讜讻讜' 讚讞讝讬讬讛 诇讛讛讜讗 住讘讗 讚讙讞讬谉 讜砖转讬 讗诇诪讗 砖诪讜转专 诇砖转讜转 拽讜讚诐 讛诪讘专讱, 讜讬"诇 讛讬' 诪住专讛讘 讜诪讻讬谉 注爪诪讜 诇砖转讜转 讗讘诇 诇讗 砖转讛, 讜注讜讚 讬砖 诇讞诇拽 讘讬谉 讛诪讜爪讬讗 诇拽讬讚讜砖 讚讗诪专讬谞谉 讘驻' 专讗讜讛讜 讘"讚 [讚祝 讻"讟:] 诇讗 讬驻专讜住 讗讚诐 驻专讜住讛 诇讗讜专讞讬诐 讗诇讗 讗"讻 讗讻诇 注诪讛诐 讛讬诇讻讱 讬砖 诇讜 诇讟注讜诐 拽讜讚诐 讗讘诇 拽讬讚讜砖 讬讻讜诇 诇讛讜爪讬讗讜 讗注"驻 砖讬爪讗 讻讘专 讛讬诇讻讱 讗讬谉 爪专讬讱 转讞诇讛 诇讟注讜诐, 讬专讜砖诇诪讬 [驻' 讻讬爪讚 诪讘专讻讬谉] 讗诪专 专' 讗讘讗 讘砖诐 专讘 讛诪住讜讘讬谉 讗住讜专讬谉 诇讟注讜诐 [讻诇讜诐] 注讚 砖讬讟注讜诐 讛诪讘专讱 专讬讘"诇 讗诪专 砖讜转讬谉 讗注"驻 砖诇讗 砖转讛 诪讛 驻诇讬讙讬 诇讗 诪讛 讚诪专 专讘 讻砖讛讬讜 讻讜诇诐 讝拽讜拽讬诐 诇讻讻专 讗讞讚 诪讛 讚诪专 专讬讘"诇 讻砖讛讬' 讻诇 讗讞讚 讻讜住讜 讘讬讚讜 讛砖转讗 谞讬讞讗 讚讗讜转讜 住讘讗 讛讬讛 讻讜住讜 诇驻谞讬讜, 讜诪讛转诐 诪砖诪注 砖讗讬谉 爪专讬讱 讛诪讘专讱 诇讛讟讬诇 诪讻讜住讜 诇讻讜住 讻诇 讗讞讚 讜讘诇讘讚 砖诇讗 讬讛讬讜 讛讻讜住讜转 砖诇讛诐 驻讙讜诪讬谉 讗讘诇 讗诐 讛讬讜 驻讙讜诪讬谉 爪专讬讱 诇砖驻讜讱 诪讻讜住 砖诇 讘专讻讛 诇转讜讱 讻诇 讻讜住 讜讻讜住 拽讜讚诐 砖讬砖转讛 讛诪讘专讱 讜讗讝 诇讗 讬砖转讜 拽讜讚诐 砖讬砖转讛 讛诪讘专讱 讜讻谉 讘讛诪讜爪讬讗 讬讻讜诇 讻诇 讗讞讚 诇讟注讜诐 诪讻讻专 砖诇讜 讗诐 讗讬谞诐 讝拽讜拽讬诐 诇讻讻专 讗讞讚 讜讘诇讘讚 砖讬讛讬讛 诇讻诇 讗讞讚 诇讞诐 诪砖谞讛 讘砖讘转:



讻诇 讛注讜谞讛 讗诪谉 讬讜转专 诪讚讗讬 讗讬谞讜 讗诇讗 讟讜注讛. 诇驻讬 砖讗讝 讗讬谞讜 谞砖诪注 讬驻讛 拽专讬讗转 讛转讬讘讛:



讜诇讗 讗诪谉 讬转讜诪讛. 讬专讜砖诇诪讬 住讜祝 驻专拽 讗诇讜 讚讘专讬诐 讗讬 讝讜 讛讬讗 讗诪谉 讬转讜诪讛 讗"专 讗讘讗 讚讬谉 讚讬转讬讘 诇诪讘专讻讛 [讜讛讜讗 注谞讛] 讜诇讗 讬讚注 诇诪讛 讛讜讗 注讜谞讛, 讜讛讗 讚讗诪专讬谞谉 讘驻' 讛讞诇讬诇 [讚祝 谞"讗] 讙讘讬 讚讬讜驻诇住讟讬谉 砖诇 讗诇讻住谞讚专讬讗 砖诇 诪爪专讬诐 讛讞讝谉 注讜诪讚 注诇 讛讘讬诪讛 讜诪谞讬祝 讘住讜讚专讬谉 讘砖注转 讙诪专 讘专讻讛 讻讚讬 砖讬注谞讜 讗诪谉, 讛转诐 讛讬讜 讬讜讚注讬谉 住讚专 讛讘专讻讜转 讜注诇 讗讬讝讛 讘专讻讛 注讜谞讬谉 讗诪谉, 讗讬 谞诪讬 讻讘专 讛转驻诇诇讜 讜诇讗 讛讬讜 讞讬讬讘讬谉 讘讗讜转讛 讘专讻讛:



讻诇 讛诪讗专讬讱 讘讗诪谉 诪讗专讬讻讬谉 诇讜 讬诪讬讜. 讜讘诇讘讚 砖诇讗 讬讗专讬讱 讬讜转专 诪讚讗讬 讻讚讗诪专讬' [诇注讬诇]:



讗诪专 砖诪讜讗诇 讗诇讜 诪讬讬转讬 诇讬 讗专讚讬诇讬讗 讜讙讜讝诇讬讗 讜讻讜'. 谞专讗讛 讚拽讬讬"诇 讻砖诪讜讗诇 讚专讘 谞诪讬 诇讗 驻诇讬讙 注诇讬讛 讛讬诇讻讱 砖谞讬 讘谞讬 讗讚诐 砖讗讜讻诇讬谉 讜讛讘讬讗讜 诇驻谞讬讛诐 诪讬谞讬 驻讬专讜转 诪爪讟专祝 砖诇讬砖讬 注诪讛诐 讗讘诇 讗讬 讗诪专讜 讛讘 诇谉 讜谞讘专讱 讻讬讜谉 砖讛诐 讛住讬讞讜 讚注转诐 诪诇讗讻讜诇 讗讬谉 砖诇讬砖讬 诪爪讟专祝 注诪讛诐:



讜讗转 讛讗讻住谞讬讗 讚诪讗讬. 讗讬讻讗 讚诪讜拽讬 诇讛 讘讬专讜砖诇诪讬 讘讗讻住谞讗讬 讻讜转讬诐 讜讗讬谉 讝讛 讻驻讜专注 讞讜讘讜 诪谉 讛讟讘诇, 讜讗讬讻讗 讚诪讜拽讬 诇讛 讘讗讻住谞讗讬 讬砖专讗诇 讗驻讬诇讜 讞讘专讬诐 讻讬讜谉 砖讗讬谞诐 讘讘讬转诐 讛讜讜 讻诪讜 注谞讬讬诐:



讗诪专 专讘 讛讜谞讗 转谞讗 讘"砖 讗讜诪专讬诐 讗讬谉 诪讗讻讬诇讬谉 讗转 讛注谞讬讬诐 讚诪讗讬. 转讬诪讗 诪讗讬 拽诪"诇 专讘 讛讜谞讗 讜讻讬 讚讘专讬 讘"砖 讗转讗 诇讗砖诪讜注讬谞谉, 讜讬"诇 讚讛讗 拽诪"诇 讚讗讬 诪砖讻讞转 转谞讗 讚讗诪专 讗讬谉 诪讗讻讬诇讬谉 讻讘"砖 住"诇 讜讻讬 讛讗讬 讙讜讜谞讗 拽讗诪专 转诇诪讜讚讗 讘砖讬诇讛讬 讬讘诪讜转 [讚祝 拽讻"讘 注"讗]:





诪讛专砖"讗 - 讞讬讚讜砖讬 讛诇讻讜转

讙诪专讗 讗"诇 专讘 诪讗讬 讚注转讬讱 诇讗爪讟专讜驻讬 讻讜' 讻爪"诇:


转讜住' 讘讚"讛 讗讬谉 讛诪住讜讘讬谉 讻讜' 讬砖 讞讬诇讜拽 讘讬谉 砖转讬讛 诇讗讻讬诇讛 讗"谞 讻讜' 砖诇讗 砖转讛 讛诪讘专讱 讜诇讗 驻诇讬讙讬 专讘讬 讘讜谉 讻讜' 注讻"诇 讻爪"诇 讜注讬讬谉 讻诇 讚讘专讬讛诐 讘转讜住' 驻' 注"驻 讜讘专讗"砖 讻讗谉 讜拽"诇:





诪讛专砖"讗 - 讞讬讚讜砖讬 讗讙讚讜转

讻诇 讛注讜谞讛 讗诪谉 讬讜转专 诪讚讗讬 讗讬谞讜 讗诇讗 讟讜注讛 讻讜'. 砖讛讜讗 住讜讘专 砖注诇 讬讚讬 砖讬讗专讬讱 讘讗诪谉 讬讗专讬讱 讬诪讬诐 讜砖谞讬诐 讻讚讗诪专讬谞谉 讘住诪讜讱 讻诇 讛诪讗专讬讱 讘讗诪谉 诪讗专讬讻讬谉 诇讜 讬诪讬讜 讜砖谞讜转讬讜 讜讛讜讗 讟讜注讛 讚讗专讬讻讜转 讬诪讬诐 讜砖谞讬诐 讬讜转专 诪讚讗讬 谞诪讬 讗讬谞谉 讟讜讘讬诐 讻诪"砖 讜讛讙讬注讜 砖谞讬诐 讗砖专 转讗诪专 讗讬谉 诇讬 讘讛诐 讞驻抓 讜讙讜' 讜拽"诇:





专砖"砖

专砖"讬 讚"讛 讗讬诇讜 诪讬讬转讬. 讜砖诪讜讗诇 讛"拽 诇专讘 讗讘讗 诇讻讘讜讚讜. 讻讜讜谞转讜 诇诪砖"讻 讘讬讘诪讜转 (谞"讝 讘') 注"砖 讜注讬' 诇注讬诇 (讟"讝 讘') 讘驻讬专砖"讬 砖诐 讚"讛 讗讘讗 驻诇讜谞讬. 讗讜诇诐 讛转讜住' 讘讬讘诪讜转 砖诐 讜讛专砖讘"诐 讘驻住讞讬诐 (拽讬"讟 讘') 驻讬' 讚讗讘讗 讛讬讛 砖诐 讛注爪诐 讚专讘:





讛讙讛讜转 讬注讘"抓

专砖"讬 讚"讛 讞讟讜驻讛 讻讜' 讘驻转讞. 谞"讘 讛专讘 拽讜专讗 讘讻状诪 诇拽诪状抓 驻转讞 讜讻"讛 拽专讬讗转 讛拽诪抓 诇住驻专讚讬诐:





讘谉 讬讛讜讬讚注

专址讘旨执讬谉 讜职讗址讘旨址讬值讬 讛植讜讜旨 拽指讗址讝职诇值讬 讘旨职讗讜止专职讞指讗. 讗祝 注诇 讙讘 讚旨职讗址讘旨址讬值讬 讙讚讜诇 诪谉 专址讘旨执讬谉 讜讻讚诪砖诪注 讘讙诪专讗, 注诐 讻诇 讝讛 讛讝讻讬专 讛砖"住 讗转 专址讘旨执讬谉 拽讜讚诐 砖诇讗 讗诪专 讗址讘旨址讬值讬 讜职专址讘旨执讬谉, 诇诇诪讚谞讜 讚专讘讬谉 讬爪讗 诇讘讚讜 诇讚专讱 拽讜讚诐 砖讬爪讗 讗址讘旨址讬值讬, 讜讗讞专 讻讱 讻砖讛讙讬注 讗址讘旨址讬值讬 讗爪诇讜 诇诇讻转 注诪讜 讘讬讞讚 诪讞诪转 砖讛讬讛 讞诪讜专 砖诇 专址讘旨执讬谉 讬讜转专 讟讜讘 讘诪讛讬专讜转, 拽址讚职诪值讬讛旨 诇职讞址诪职专值讬讛旨 讚旨职讗址讘旨址讬值讬, 讜讛讜讗讬诇 讚专讘讬谉 讬爪讗 诪注讬拽专讗 诇讘讚讜 诇讻讱 诇讗 讛砖讙讬讞 注诇 讻讱 诇注讻讘 讘讞诪讜专讜, 讗讘诇 诇注讜诇诐 讗讬 讛讜讛 注讜讘讚讗 讚诪注讬拽专讗 讬爪讗讜 诇讚专讱 砖谞讬讛诐 讬讞讚, 诇讗 讛讬讛 专址讘旨执讬谉 诪谞讬讞 讗转 讞诪讜专讜 诇拽讚诐 讗诇讗 讛讜讛 诪注讻讘 讘讜, 讻讬讜谉 讚讬爪讗讜 砖谞讬讛诐 讬讞讚 讗讬谞讜 讚专讱 讗专抓 砖讬谞讬讞 讗转 讗址讘旨址讬值讬 诇讘讚讜. 讜讛讗 讚拽讗诪专 诪执讚旨职住指诇执讬拽 讛址讗讬 诪值专址讘旨指谞指谉 诪执诪址注植专指讘指讗, 拽砖讗 讛讜讛 诇讬讛 诇诪讬诪专 '诪执讚职谞指讞执讬转' 诪执诪址注植专指讘指讗, 讻讬 讗专抓 讬砖专讗诇 讙讘讜讛 讜讘讘诇 砖驻诇讛? 讜谞专讗讛 诇讬 讻讜谞转讜 诪执讚旨职住指诇执讬拽, 专爪讜谞讜 诇讜诪专, 讻讬讜谉 砖谞转注诇讛 讜谞转讙讚诇 讗爪诇 讛讞讻诪讬诐 诪讻讞 讗专抓 讬砖专讗诇, 讻讬 讗讞专 砖注诇讛 讜讛诇讱 诇讗专抓 讬砖专讗诇 谞转注诇讛 讘讬谉 讛讞讻诪讬诐 砖讛讬讜 谞讜讛讙讬诐 讘讜 讻讘讜讚 讬讜转专, 讜讛谞讛 讗讘讬讬 讘讜讚讗讬 诇讗 讛拽驻讬讚 诪砖讜诐 讙讘讛讜转 专讜讞讗 讞住 讜讞诇讬诇讛, 讗诇讗 诪砖讜诐 讻讘讜讚 转讜专讛 讜讻讘讜讚 爪讘讜专, 讻讬 讛讜讗 讛讬讛 专讗砖 讬砖讬讘讛, 讜讙诐 讻讬讜谉 讘讚讘专讬诐 讗诇讜 讻讚讬 砖讬砖诪注 专讘讬谉 讜讬讝讛专 讘砖讜专转 讚专讱 讗专抓 讚拽讚诪讛 诇转讜专讛.



讗值讬谉 诪职讻址讘旨职讚执讬谉 讗侄诇旨指讗 讘旨职驻侄转址讞 砖讈侄讬旨值砖讈 讘旨指讛旨 诪职讝讜旨讝指讛. 讚旨职讗执讬转 讘旨指讛旨 诪职讝讜旨讝指讛 讗执讬谉, 讚旨职诇值讬转 讘旨指讛旨 诪职讝讜旨讝指讛 诇指讗? 谞专讗讛 诇讬 讛讙诐 讚讛诪拽砖谉 讬讚注 注讜讘讚讗 讚专讘讬谉 讘旨职驻侄转址讞 讘旨值讬转 讛址讻旨职谞侄住侄转 讜诇讬讻讗 诪职讝讜旨讝指讛, 住讘专 讻讬讜谉 讚讛讜讗 驻转讞 讛专讗讜讬 诇诪讝讜讝讛 注砖讛 专讘讬谉 讞讜诪专讗 讜诇讗讜 诪讚讬谞讗, 讗讘诇 讚专讱 讚讗讬谉 驻转讞 讻诇诇 讗驻讬诇讜 讞讜诪专讗 诇讬讻讗, 讜诇讻讱 讛拽砖讛 诪诪谞讛讙 讛注讜诇诐 讚诪讻讘讚讬谉 诪讚讬谞讗, 讜转专抓 讚专' 讬讜讞谞谉 拽讗讬 注诇 驻转讞 讛专讗讜讬 诇诪讝讜讝讛. 讗讬 谞诪讬 谞专讗讛 诇讬 讘住"讚 注诇 注讜讘讚讗 讚专讘讬谉 诇讬讻讗 拽讜砖讬讗, 讚讬砖 诇讛讘讬谉 讗讜转讜 驻转讞 讘讬转 讛讻谞住转 讛讬讛 讘讜 诪讝讜讝讛 诪驻谞讬 砖讛讬讛 砖诐 讘讬转 讚讬专讛 诇砖诪砖 讜诇讗讜专讞讬诐 讜注砖讜 诇讜 诪讝讜讝讛, 讜诇讻谉 讛拽砖讛 诪诪谞讛讙 讛注讜诇诐, 讚讻谉 注诪讗 讚讘专 诇讻讘讚 讘驻转讞 讘讬转 讛讻谞住转 讜讘讬转 讛诪讚专砖.



讻旨指诇 讛指注讜止谞侄讛 讗指诪值谉 讬职转讜止诪指讛, 讬执讛职讬讜旨 讘旨指谞指讬讜 讬职转讜止诪执讬诐. 讬砖 诇讛拽砖讜转 讗诐 讛砖诇讬诐 砖谞讜转讬讜 讜谞注砖讜 讘谞讬讜 讬转讜诪讬诐 讗讬谉 讝讜 讙讝讬专讛 砖诇 注讜谞砖, 讗诇讗 讛讜讗 诪谞讛讙讜 砖诇 注讜诇诐, 讻诇 讗讚诐 讗讞专 诪讜转讜 讬讛讬讜 讘谞讬讜 讬转讜诪讬诐, 讜讗诐 讛讻讜谞讛 砖讬诪讜转 拽讜讚诐 砖讬砖诇讬诐 砖谞讜转讬讜, 讗诐 讻谉 讛讬讬谞讜 讛讱 讚旨职讬执转职讞址讟旨职驻讜旨 讬指诪指讬讜? 讜谞专讗讛 诇讬 讛讻讜谞讛 讬执讛职讬讜旨 讘旨指谞指讬讜 讬职转讜止诪执讬诐 讘注讜讚讜 讞讬, 讻诪讜 砖讻转讘 讛驻讬讬讟谉 讗植谞执讬 讬职转讜止诪指讛 讜职讗指讘执讬 讞址讬, 讻讬 讛讗讘 砖讗讬谉 诇讜 讬讻讜诇转 诇驻专谞住 讘谞讬讜 讜诇住讬讬注诐 讜诇注讝专诐 讛专讬 讛诐 讻诪讜 讬转讜诪讬诐 讘讞讬讬 讗讘讬讛诐! 讜谞专讗讛 诇讬 讘住"讚 诪讛 砖讗诪专 讬执转职讞址讟旨职驻讜旨 讬指诪指讬讜 专爪讜谞讜 诇讜诪专 讬专讗讛 爪注专 讘讛诐 讜专讜讗讛 讗讜转诐 拽爪专讬诐, 注诇 讚专讱 诪讛 砖讗诪专 讛讻转讜讘 (讚讘专讬诐 讻讞, 住讝) 讘址旨讘止旨拽侄专 转止旨讗诪址专 诪执讬 讬执转值旨谉 注侄专侄讘 讜旨讘指注侄专侄讘 转止旨讗诪址专 诪执讬 讬执转值旨谉 讘止旨拽侄专, 讜讝讛讜 注谞讬谉 讬执转职讞址讟旨职驻讜旨, 讗讘诇 讗讜诪专讜 专讜爪讛 诇讜诪专 讬执讛职讬讜旨 谞讞住专讬诐 讘诪谞讬谉 讗讜 讬执转职拽址讟旨职驻讜旨, 讛讬讬谞讜 注诇 讚专讱 讜旨讘指注侄专侄讘 转止旨讗诪址专 诪执讬 讬执转值旨谉 讘止旨拽侄专, 讜职讬执转职讞址讟旨职驻讜旨 讬讞住专讜 讻讬 讬讞讟驻讜诐 讗讜转诐 讗讞专讬诐, 砖讬诪讜转 讜讬谞转谞讜 砖谞讜转讬讜 诇讗讞专讬诐, 注诇 讚专讱 诪讛 砖讻转讘 诪"讛 讘讗讜转讛 诪注砖讛 砖诇 诪专讬诐.



讜职讻指诇 讛址诪旨址讗植专执讬讱职 讘旨职讗指诪值谉, 诪址讗植专执讬讻执讬谉 诇讜止 讬指诪指讬讜 讜旨砖讈职谞讜止转指讬讜. 谞专讗讛 诇讬 讘住"讚 诪址讗植专执讬讻执讬谉 诇讜止 讬指诪指讬讜 讘讗讬讻讜转, 注诇 讚专讱 诪讛 砖讻转讜讘 (讘谉 住讬专讗) 讗砖讛 讬驻讛 讗砖专讬 讘注诇讛 诪住驻专 讬诪讬讜 讻驻诇讬诐, 讜旨诪址讗植专执讬讻执讬谉 砖讈职谞讜止转指讬讜 讘讻诪讜转, 讜讛讟注诐 讗指诪值谉 [91] 讛讜讗 诪住驻专 砖诐 讛讜讬"讛 讜砖诐 讗讚谞讬 [91], 诇讻谉 讝讜讻讛 诇砖谞讬 注谞讬讬谞讬 讗专讬讻讜转, 讗' 讻谞讙讚 砖诐 讛讜讬"讛, 讜讗' 讻谞讙讚 砖诐 讗讚谞讬, 砖砖谞讬 砖诪讜转 讗诇讜 诪转讬讬讞讚讬诐 讘讗诪谉 讘住讜讚 讛砖讬诇讜讘. 讙诐 讬讚讜注 砖讬砖 讘' 砖讬诇讜讘讬诐 讘讗诪谉 讚讘专讻讜转 讛讜讬"讛 讗讚谞讬, 讜讗诪谉 讚拽讚讬砖讬诐 讗讚谞讬 讛讜讬"讛, 讜诇讻谉 讛址诪旨址讗植专执讬讱职 诪址讗植专执讬讻执讬谉 诇讜止 讬指诪指讬讜 讜旨砖讈职谞讜止转指讬讜 讘转专转讬 讻诪讜转 讜讗讬讻讜转. 讜谞专讗讛 诇讬 讛讜讬"讛 讗讚谞讬 砖诪讻讜讬谉 讘讗诪谉 注诐 讻讜诇诇 [93], 讘' 砖诪讜转 讛诐 诪住驻专 诪讙谉 [93], 讜讘' 驻注诪讬诐 诪谞讬谉 讻谞讙讚 讘' 砖讬诇讜讘讬诐 讛谞讝讻专讬诐 讛诐 诪住驻专 诪拽讜诐 [186] 谞诪爪讗 讘讝讛 注讜砖讛 诪拽讜诐 诇讛'. 讜讘讝讛 诪讜讘谉 诪讛 砖讗诪专讜 讞讻诪讬谞讜 讝"诇 讛诪讝诇讝诇讬诐 讘讗诪谉 注诇讬讛诐 谞讗诪专 (转讛诇讬诐 驻讙, 讬讝) 诪址诇值旨讗 驻职谞值讬讛侄诐 拽指诇讜止谉 讜执讬讘址拽职砖讈讜旨 砖执讈诪职讱指 讛殖', 砖讛讜讗 住讜驻讬 转讬讘讜转 讗指诪值谉, 讜讛讬讬谞讜 讻讬 谞讛驻讱 诇讛诐 诪住驻专 '诪拽讜诐' [186] 讛谞讝讻专 诇诪住驻专 '拽诇讜谉' [186], 讜讘住讜祝 住驻专 讛讻讜谞讜转 讗讬转讗 讻砖讬砖专讗诇 讗讜诪专讬诐 拽讚讬砖 讜注讜谞讬诐 讗诪谉, 诪拽讘诇讬诐 讗讝 讛讗专讛 诪砖谞讬 讗诇 讗讞讚 砖诇 讘讞讬谞转 转驻讗专转, 砖讛讜讗 讗值诇 专址讞讜旨诐 讜职讞址谞旨讜旨谉, 讜讗讞讚 砖诇 讛讜"讚 讻侄旨转侄专 诪执讬 讗值诇 讻指旨诪讜止讱指, 注讬讬谉 砖诐. 讜诇驻讬 讝讛 砖驻讬专 诪讜讘谉 讛讚讘专 讻讗谉 砖讗诪专 诪址讗植专执讬讻执讬谉 诇讜止 讬指诪指讬讜 讜旨砖讈职谞讜止转指讬讜, 讗' 讻谞讙讚 讛讗专讛 砖诇 讻侄旨转侄专, 讜讗讞讚 砖诇 讘讞讬谞转 转旨执驻职讗侄专侄转, 讜注讬讬谉 转讬拽讜谞讬诐 住讜祝 转讬拽讜谉 砖讘注讬谉, 讚专讘讜讬 砖讬谞讬谉 讬讗专讬讻讜 讚讬讜诪讬谉 讗讬谞讜谉 砖诪"讗 注讬讬谉 砖诐.





驻谞讬 讬讛讜砖注

驻讬住拽讗 讗讻诇 讚诪讗讬 讛讗 诇讗 讞讝讬 诇讬讛 讜驻讬专砖"讬 讜讗诐 讻谉 讛讜讬 讘专讻转 讝讬诪讜谉 讛讘讗讛 讘注讘讬专讛 讜讻转讬讘 讜讘讜爪注 讘专讱 讜讻讜' 注讻"诇. 讜诇驻"讝 谞专讗讛 诇讻讗讜专讛 讚诇讗讜 诇注谞讬谉 讝诪讜谉 诇讞讜讚 拽砖讬讗 诇讬讛 讗诇讗 诪注讬拽专 讘专讻讛 谞诪讬 拽砖讬讗 诇讬讛 讚讗讬谉 诇讘专讱 讘讚讘专 讛讘讗 讘注讘讬专讛 讜讝讛 讻砖讬讟转 讛专诪讘"诐 讝"诇 砖讛讘讬讗 讛专讗"砖 讜讛专砖讘"讗 讝"诇 讘砖诪注转讬谉 砖讗讬谉 诇讘专讱 讻诇诇 讗驻讬诇讜 注诇 讗讬住讜专 讚专讘谞谉 讜讚诇讗 讻讛专讗讘"讚 砖讛砖讬讙 注诇 讛专诪讘"诐 讘讝讛 讜注"砖 讗诇讗 讚拽砖讬讗 诇讬 讘讙讜讜讛 讗"讻 诪讗讬 诪砖谞讬 讻讬讜谉 讚讗讬 讘注讬 诪驻拽讬专 谞讻住讬 讜讛讜讛 注谞讬 讜讞讝讬 诇讬讛 讜诪讗讬 讚讗讬 讘注讬 砖讬讬讱 讛讻讗 讻讬讜谉 讚住讜祝 住讜祝 诇讗 讛驻拽讬专 谞讻住讬讜 讜诇讗 讞讝讬 诇讬讛 讜讗讜讻诇谉 讘讗讬住讜专 讚诪讗讬 讗诐 讻谉 讗讻转讬 讛讜讛 诇讬讛 讘专讻讛 讛讘讗讛 讘注讘讬专讛 讜讘讜爪注 讘专讱 拽专讬谞谉 讘讬讛 讜讘砖诇诪讗 诇砖讬讟转 讛专讗讘"讚 讜住讬讬注转讜 讚诪驻专砖讬 讚讛讗 讚诪拽砖讛 讜讛讗 诇讗 讞讝讬 诇讬讛 诇注谞讬谉 讝讬诪讜谉 诇讞讜讚 拽砖讬讗 诇讬讛 讚诇讗 砖讬讬讱 爪讬专讜祝 讝讬诪讜谉 讘讻讛"讙 讗诐 讻谉 诪砖谞讬 砖驻讬专 讚砖讬讬讱 讘讬讛 拽爪转 爪讬专讜祝 讻讬讜谉 讚讗讬 讘注讜 讻讜诇讛讜 讘谞讬 讞讘讜专讛 诪驻拽讬专讬 谞讻住讬讬讛讜 讜讞讝讬讗 诇讛讜 诪砖讗"讻 诇砖讬讟转 讛专诪讘"诐 讜住讬讬注转讜 拽砖讬讗 讜讬砖 诇讬讬砖讘 讘讚讜讞拽:


讗诇讗 讚讘讗诪转 诇注"讚 讗讬谉 讛讻专讞 诇讜诪专 讚专砖"讬 住讜讘专 讻讛专诪讘"诐 讚讗讚专讘讛 诪讚讻转讘 讛讜"诇 讘专讻转 讝讬诪讜谉 讛讘讗讛 讘注讘讬专讛 诪砖诪注 讚讘注讬拽专 讘专讻讛 诇讗 拽砖讬讗 诇讬讛 讜讛讬讬谞讜 讻砖讬讟转 讛专讗讘"讚 讚诪讚讗诪专讬谞谉 讘讞诇讛 讗讬谉 讝讛 诪讘专讱 讗诇讗 诪谞讗抓 诪砖诪注 讚诪讘专讱 讻讬讜谉 砖谞讛谞讛 讗诇讗 砖讝讛 诪谞讗抓 讜讗驻"讛 诪拽砖讛 砖驻讬专 诇注谞讬谉 讝讬诪讜谉 讚诇讗 砖讬讬讱 讝讬诪讜谉 讘讗讻讬诇讛 讻讬 讛讗讬 砖讛讜讗 讚讘专 讗讬住讜专 讜注讚讬讬谉 爪"注. 讜讘注讬拽专 专讗讬讛 砖讻转讘 专砖"讬 讗讛讱 诪讬诇转讗 讙讜驻讗 讚讗讻讬诇转 讚诪讗讬 讛讜讬 讘专讻讛 讘注讘讬专讛 讻诪讜 讘讞诇讛 讚诪砖讜"讛 诪拽砖讛 讛砖"住 讘驻砖讬讟讜转 讛讗 诇讗 讞讝讬 诇讬讛 讜诇讗 诪砖诪注 诇讬讛 诇讞诇拽 讘讬谉 讞诇讛 讚讗讜专讬转讗 诇讚诪讗讬 讚专讘谞谉 谞专讗讛 诪砖讜诐 讚诪转谞讬转讬谉 讙讜驻讗 诪讜讻讞 诇讛 讛讻讬 诪讚拽转谞讬 讗讻诇 讟讘诇 讗讬谉 诪讝诪谞讬谉 讜诪讜拽诪讬谞谉 诇讛 讘砖诪注转讬谉 讘讟讘诇 讟讘讜诇 诪讚专讘谞谉. 讜讗注"讙 讚讗讻转讬 诪爪讬谞谉 诇讞诇拽 讘讬谉 讟讘诇 砖讛讜讗 讜讚讗讬 讚讘专讬讛诐 诇讚诪讗讬 砖讛讜讗 住驻拽 讚讘专讬讛诐 讚讗驻讬诇讜 住驻拽 讚讚讘专讬讛诐 谞诪讬 诇讗 讛讜讬 讻讬讜谉 讚专讜讘 注"讛 诪注砖专讬谉 讻讚讗讬转讗 讘驻' 讘诪讛 诪讚诇讬拽讬谉 (砖讘转 讚祝 讻"讙) 诇注谞讬谉 讘专讻讛 讚讚诪讗讬 讙讜驻讗 讗诇讗 讚讗驻砖专 讚诇讗 谞讬讞讗 诇讬讛 诇转诇诪讜讚讗 诇讞诇拽 讘讻讛"讙 诇注谞讬谉 讘讜爪注 讘专讱 讚诪"诪 讗讬住讜专 讚诪讗讬 诪讬讛讗 讗讬讻讗 讻谞"诇:


讘转讜住' 讘讚"讛 讜讗诪专 专"讛 转谞讗 讘"砖 讗讜诪专讬诐 讗讬谉 诪讗讻讬诇讬谉 讜讗诐 转讗诪专 专"讛 讟注诪讗 讚讘"砖 讗转讬 诇讗砖诪注讬谞谉 讜讻讜' 注住"讛. 讜诇讜诇讬 讚讘专讬 讛转讜住' 讛讬讛 谞"诇 诇驻专砖 讘注谞讬谉 讗讞专 讚讻讬讜谉 讚讗砖讻讞谉 住讜讙讬讗 讻讬 讛讗讬 讘讻诪讛 讚讜讻转讬 讘砖"住 讜讘讻讜诇讛讜 诪讬讬转讬 讛讗 讚专"讛 转谞讗 讘讛讚讬讬讛讜 讗诐 讻谉 诪砖诪注 讚诪讬诇转讗 讚专"讛 诇诪讬诇转讬讛 讗讬爪讟专讬讱 诇注讬拽专 讗讜拽讬诪转讗 讘讟注诪讗 讚讗讬 讘注讬 诪驻拽讬专 谞讬讻住讬 讚讗讬 诇讗讜 讚专"讛 讛讬讛 讘讗驻砖专 诇驻专砖 讛讗 诪转谞讬转讬谉 讚诪讗讻讬诇讬谉 讗转 讛注谞讬讬诐 讚诪讗讬 讻诪讜 砖诪驻专砖 砖诐 讘讬专讜砖诇诪讬 讚讛讬讬谞讜 砖谞讜转谉 诇讛诐 讚诪讗讬 讘住转诐 讗驻讬诇讜 诇注谞讬 注"讛 讗讘诇 讛注谞讬 注爪诪讜 讗诐 专讜爪讛 诇转拽谉 讬转拽谉 讜讗诐 讻谉 诇驻"讝 讗讬谉 讝讛 注谞讬谉 诇诪砖谞转讬谞讜 讜诇讗讬谞讱 讚讜讻转讬 讚讗诪专讬谞谉 讛讗讬 讟注诪讗 讚讗讬 讘注讬 诪驻拽专 谞讬讻住讬 讚讛讗 诪转谞讬' 讗讬讬专讬 砖讗讻诇 讛讚诪讗讬 讘讗讬住讜专 讜讬讜讚注讬谉 讘讜讚讗讬 砖诇讗 讛驻专讬砖 诪诪谞讜 讻诇讜诐 讜诇讻讗讜专讛 诪讛 砖驻讬专砖讜 讻谉 讘讬专讜砖诇诪讬 讛讬讬谞讜 诪砖讜诐 讚诇砖讜谉 讛诪砖谞讛 讛讻讬 诪砖诪注 诇讛讜 讚拽转谞讬 讘住讬驻讗 讚诪转谞讬转讬谉 讙讘讗讬 爪讚拽讛 讘"砖 讗讜诪专讬诐 谞讜转谞讬谉 讗转 讛诪注讜砖专 诇砖讗讬谞讜 诪注砖专 讜讻讜' 讜讞讻诪讬诐 讗讜诪专讬诐 讙讜讘讬谉 住转诐 讜诪讞诇拽讬谉 住转诐 讜讛专讜爪讛 诇转拽谉 讬转拽谉 讗诐 讻谉 诪砖诪注 讚专讬砖讗 谞诪讬 讘讻讛"讙 讙讜驻讗 讗讬讬专讬 讚讛专讜爪讛 诇转拽谉 讬转拽谉 讻讚诪砖诪注 诪诇' 讛讘专讟谞讜专讛 (讜注讬讬谉 诪"砖 讛专讘 转讜讬"讟) 讜诪砖"讛 诇讗 驻诇讬讙讬 讘"砖 讗诇讗 讘讙讘讗讬 爪讚拽讛 讚讜拽讗 讗讘诇 讘专讬砖讗 讚讗讬讬专讬 讘讘"讛 讚讟专讬讞讗 诇讬讛 诪讬诇转讗 诪讜讚讛 讗"讻 诇驻讬 驻讬' 讝讛 讜讚讗讬 诇讗 砖讬讬讱 讛讱 诪讬诇转讗 讘讟注诪讗 讚讗讬 讘注讬 诪驻拽讬专 诪砖讜"讛 讛讜爪专讱 诇讗转讜讬讬 讛讗 讚专"讛 转谞讗 讘"砖 讗讜诪专讬谉 讗讬谉 诪讗讻讬诇讬谉 讜讗"讻 讛专讬 诇驻谞讬谞讜 讚驻诇讬讙 讘"砖 讘讬谉 讘专讬砖讗 讜讘讬谉 讘住讬驻讗 讜讗"讻 诪诪讬诇讗 诪砖诪注 讚专讬砖讗 诪讬诇转讗 讘讗驻讬 谞驻砖讛 讛讬讗 讚诪讗讻讬诇讬谉 讗转 讛注谞讬讬诐 讚诪讗讬 诪诪砖 讜讗讬谉 爪专讬讱 诇注砖专 诇讘"讛 讜讘讛讗 驻诇讬讙讬 讘"砖 讗诐 讻谉 诪诪讬诇讗 诪砖诪注 讟注诪讗 讚讘"讛 讚诪讗讻讬诇讬谉 诪砖讜诐 讚讗讬 讘注讬 诪驻拽讬专 诇谞讻住讬 讻谞"诇 谞讻讜谉:





爪诇"讞

讟注讬诐 讗讬转诪专 谞诇注"讚 讚讘讝讛 诇讗 砖讬讬讱 讻诇诇 诇讜诪专 讗诐 讛转讞讬诇讜 讗讬谉 诪驻住讬拽讬谉 讚讗讬 讛讜讛 砖讬讬讱 讻讗谉 讗"讻 诪讗讬 诪拽砖讛 诇诪谞"诪 讜注讬讬谉 诇注讬诇 讚祝 讻"讞 注"讘 讘转讜住' 讚"讛 讻讬讜谉 砖讛讙讬注 讜讘诪住' 砖讘转 讚祝 讟' 注"讘 讘转讜住' 讚"讛 诇讬诪讗 转讛讜讬 转讬讜讘转讗 讜讻讜' 讜讛讟注诐 讚诇讗 砖讬讬讱 讻讗谉 诇诪讬诪专 讗诐 讛转讞讬诇讜 讚讘砖诇诪讗 讙讘讬 住诪讜讱 诇诪谞讞讛 讗讜 诇诪讜住驻讬谉 讛讟注诐 诪砖讜诐 讞砖砖 讘讬讟讜诇 转驻诇讛 讬砖 诇驻诇驻诇 讗祝 砖讛转讞讬诇 砖讛讬' 爪专讬讱 诇讛驻住讬拽 讜诇讛转驻诇诇 注讜讚 拽讜讚诐 砖讬讙诪讜专 住注讜讚转讜 讗讘诇 讻讗谉 讛讟注诐 讛讜讗 专拽 诪砖讜诐 讻讘讜讚 讛讘讜爪注 讜讻讬讜谉 砖讝讛 讻讘专 拽讚诪讜 砖讜讘 驻讙诐 讘讻讘讜讚 讛讘讜爪注 讜诪讛 诇讬 讗诐 砖讜讘 讬驻住讬拽 讗讜 诇讗 讬驻住讬拽:


讻讬讜谉 讚讗讬 讘注讬 诪驻拽专 诇谞讻住讬' 讛讗 讚诇讗 诪讜拽讬 讻砖讛讜讗 讘讗诪转 注谞讬 讚讗"讻 拽砖讛 驻砖讬讟讗 讻讬讜谉 砖砖谞讬谞讜 砖诪讗讻讬诇讬谉 讗转 讛注谞讬诐 讚诪讗讬 驻砖讬讟讗 讚诪讝诪谞讬谉 注诇 讗讻讬诇转 讛讬转专 讜诪讬讛讜 拽砖讛 讗讻转讬 讚诇诪讗 诪砖谞转讬谞讜 讘注谞讬 诪讬讬专讬 讜讻讙讜谉 砖注谞讬 讗讻诇 讚诪讗讬 讜砖谞讬 注砖讬专讬诐 讗讻诇讜 讞讜诇讬谉 诪转讜拽谞讬诐 讚诪讛讜 讚转讬诪讗 讻讬讜谉 砖讛注砖讬专讬诐 讗讬谞谉 讬讻讜诇讬诐 诇讗讻讜诇 注诪讜 讚诪讗讬 诇讗 诇爪讟专驻讜 拽诪"诇 讻讬讜谉 讚讗讬讛讜 讬讻讜诇 诇诪讬讻讜诇 讞讜诇讬谉 注诐 讛注砖讬专讬诐 诪爪讟专驻讬 讜讻讚讗诪专讬谞谉 讘注专讻讬谉 讚祝 讚' 注"讘 讙讘讬 讻讛谞讬诐 讜讝专 诇注谞讬谉 转专讜诪讛 讜谞专讗讛 讚讗"讻 诇诪讛 谞拽讟 讚诪讗讬 谞讬诪讗 转专讜诪讛 讜讻诪讜 砖讛 讘注专讻讬谉 讜讗谞讗 讗诪讬谞讗 拽"讜 讘讚诪讗讬 砖讛专讬 转专讜诪讛 讗讬谞讜 诪讜转专 诇讬砖专讗诇 讘砖讜诐 讗讜驻谉 拽"讜 讚诪讗讬 砖讬砖 注讻"驻 讘专讬专讛 诇讛注砖讬专 诇讛驻拽讬专 谞讻住讬讜 讜注讬讬谉 砖诐 讘转讜住' 讜诇注谞讬谉 诪讜讚专讬诐 讛谞讗讛 讝讛 诪讝讛 讗诇讗 讜讚讗讬 讚诪砖谞转讬谞讜 诪讬讬专讬 讗驻讬诇讜 诇讗 讛驻拽讬专 谞讻住讬讜 讜讗讻诇 讚诪讗讬 讗驻"讛 诪讝诪谞讬谉 注诇讬讜:


转讜住' 讚"讛 讜诪讗讻讬诇讬谉 讗转 讛讗讻住谞讬讗 讜讻讜' 讗讘诇 讟讘诇 诇讗 讚讗"讻 驻讜专注 讞讜讘讜 诪诪诪讜谉 砖诇 讻讛谉 讛谞讛 诇驻讬 讛讟注诐 讛讝讛 讗诐 讬专爪讛 诇砖诇诐 诇讛讻讛谉 讚诪讬 转专讜诪讛 砖讘讜 讬讛讬' 诪讜转专 讜讻谉 讬讛讬' 讛讻讛谉 诪讜转专 诇转转 讟讘诇 诇讗讻住谞讬讗 讗讘诇 讗谞讬 转诪讛 诇诪讛 讛讜爪专讻讜 诇讝讛 讜讛诇讗 讘诇讗"讛 讗住讜专 讚讛专讬 讟讘诇 讗住讜专 讘讛谞讗讛 砖诇 讻讬诇讜讬 讻诪讘讜讗专 讘诪住' 砖讘转 讚祝 讻"讜 注"讗 讘转讜住' 讚"讛 讗讬谉 诪讚诇讬拽讬谉 讜讻讜' 讬注讜讬讬谉 砖诐 讜诇驻讬 讟注诐 讛讛讜讗 诇讗 诪讛谞讬 讗祝 讗诐 讬专爪讛 诇砖诇诐 诇讻讛谉 转专讜诪讛 砖讘讜 讜讗驻讬' 讻讛谉 砖讬砖 诇讜 讟讘诇 讗住讜专 诇讛讗讻讬诇讜 诇讗讻住谞讬讗 讚讗讬住讜专 讛谞讗讛 砖诇 讻讬诇讜讬 讗住讜专 讙诐 诇讻讛谉 讜讗讚专讘讛 注拽专 讗讬住讜专 讛讙"讛 砖诇 讻讬诇讜讬 讘讻讛谉 讻转讬讘 砖讗讬谉 诇讜 讘讜 讗诇讗 诪砖注转 讛专诪讛 讜讗讬诇讱 讜注讬讬谉 砖诐 讘诪住' 砖讘转 讜讞讚 诪讘讬转 讚讬谞讬 讘"讚 诪讜"砖 讛讜讗 讛专讘 讛讙讚讜诇 诪讜讛专"专 讬注拽讘 讙"讘 谞专"讜 讛砖讬讘谞讬 诇驻讬 诪讛 砖讘讬讗专 讛诪砖谞讛 诇诪诇讱 讘驻"讘 诪讛诇' 转专讜诪讜转 讛诇讻讛 讬"讚 讚讗讬住讜专 讛谞讗讛 砖诇 讻讬诇讜讬 讘讟讘诇 讛讜讗 专拽 诪讚专讘谞谉 讜拽专讗 讚诪讬讬转讬 讘诪住' 砖讘转 讛讜讗 专拽 讗住诪讻转讗 讗"讻 讻讬讜谉 讚讗讬谞讜 讗住讜专 专拽 诪讚专讘谞谉 讗驻砖专 讚诪讜转专 诇讬转谞讜 诇讗讻住谞讬讗 砖诇 诪诇讱 讜讗谞讬 讛砖讘转讬 诇讜 砖讛专讬 讗谞谉 讘讚讘专讬 讛转讜住' 拽讬讬诪讬谞谉 讜讛专讬 诪住讬拽 砖诐 讛诪"诇 讚诇讛转讜住' 讜讚讗讬 讚讗住讜专 诪谉 讛转讜专讛 讻讚诪讜讻讞 诪讚讘专讬讛诐 讘驻住讞讬诐 讚祝 诇"讙 注"讘 讘讚"讛 讗诪专 拽专讗 专讗砖讬转 砖砖讬专讬' 谞讬讻专讬诐 砖讛拽砖讜 讜讛讗 砖讬专讬' 谞讬讻专讬' 砖诪注讬拽专讗 讗住讜专 讘讛谞讗讛 砖诇 讻讬诇讜讬 讜讻讜' 讜讛砖讬讘谞讬 讛专讘 讛谞"诇 讚讻讬讜谉 讚讗讬住讜专 讛谞讗讛 砖诇 讻讬诇讜讬 讬诇驻讬谞谉 砖诐 讘诪住' 砖讘转 诪拽专讗 讜讗谞讬 谞转转讬 诇讱 诪砖诪专转 转专讜诪转讬 讘砖转讬 转专讜诪讜转 讛讻转讜讘 诪讚讘专 讜讗"讻 讛讬讬谞讜 诇专"讗 讚住讜讘专 讬砖 讗诐 诇诪拽专讗 讗讘诇 诇专' 讬讛讜砖注 讚住讘专 讬砖 讗诐 诇诪住讜专转 诇讗 讚专砖讬谞谉 讻诇诇 讚诪讬讬专讬 讘砖转讬 转专讜诪讜转 讻诪讘讜讗专 讘讘讻讜专讜转 讚祝 诇"讚 注"讗 讜讗"讻 诇专"讬 讜讚讗讬 砖讗讬谞讜 讗住讜专 专拽 诪讚专讘谞谉 讗"讻 讛转讜住' 讻讗谉 讘讘专讻讜转 专爪讜 诇讬转谉 讟注诐 讙诐 诇专"讬 讜砖诐 讘驻住讞讬诐 讛拽砖讜 讛转讜住' 讚讗讬讱 讗诪专 讘讘专讬讬转讗 讚讘专讬 讛讻诇 讗讬谞讜 转专讜诪讛 讜讛讬讬谞讜 讗驻讬诇讜 专讬讛"讙 讜诪谞"诇 讛讗 讜讚诇诪讗 专讬讛"讙 住讜讘专 讻专"讗 讚讬砖 讗诐 诇诪拽专讗 讜讛专讬 砖讬专讬' 谞讬讻专讬诐 讜讚讘专讬讜 讚讘专讬 驻讬 讞讻诐 讞谉 讜注讬讬谉 讘诪住' 讘讻讜专讜转 砖诐 讘转讜住' 讘讚"讛 讜专' 讬讛讜砖注 诪讘讜讗专 诇讛讚讬讗 讻讚讘专讬 讛专讘 讚诇专"讬 诇讬讻讗 讛拽讬砖讗 讻诇诇 讜讙诐 讘诪讛 砖讗诪专 讛专讘 讚讗讜诇讬 专讬讛"讙 住讜讘专 讬砖 讗诐 诇诪拽专讗 讙"讻 讬驻讛 讻讬讜谉 讜讗诐 讛专讘 讗诪专讛 讚专讱 讗讜诇讬 讗谞讬 讗讜诪专 砖讻谉 诪驻讜专砖 讘驻住讞讬诐 讚祝 诇"讜 注"讗 讚拽讗诪专 讜专讬讛"讙 诪讬 拽专讬谞谉 注谞讬 注讜谞讬 拽专讬谞谉 讜讗诪谞诐 讘注拽专 讚讘专讬 讛专讘 砖讗诐 讗讬住讜专 讛讻讗讛 砖诇 讻讬诇讜讬 讛讜讗 诪讚专讘谞谉 讬讛讬' 诪讜转专 诇讬转谞讜 诇讗讻住谞讬讗 讗讬谉 讚注转讬 诪住讻诪转 诇讝讛 讜讗讟讜 讗诐 讛拽讬诇讜 讘讚诪讗讬 砖讛讬讗 讗讬住讜专 拽诇 诪讗讚 砖专讜讘 注"讛 诪注砖专谉 讬拽讬诇讜 讘砖讗专 讗讬住讜专讬诐 讜注谞讬讬诐 讬讜讻讬讞讜 砖诪讗讻讬诇讬谉 讗讜转谉 讚诪讗讬 讜讗讟讜 讬讛讬' 诪讜转专 诇讛讗讻讬诇谉 砖讗专 讗讬住讜专 讚专讘谞谉 讜注爪讬抓 砖讗讬谞讜 谞拽讜讘 讬讜讻讬讞 讚诪讘讜讗专 讻讗谉 讘住讜讙讬讗 讚讟讘诇 讚专讘谞谉 讗讬谉 诪讝诪谞讬谉 讜讗讬 讛讜讛 诪讜转专 诇讛讗讻讬诇讜 诇注谞讬诐 诇诪讛 诇讗 讬讝诪谞讜 注诇讬讜 讙"讻 谞讬诪讗 讗讬 讘注讬 诪驻拽讬专 谞讻住讬 讜讞讝讬 诇讬' 讗诇讗 讜讚讗讬 砖讗讬谉 诇讚诪讜转 讗讬住讜专 讜讚讗讬 讚专讘谞谉 诇讚诪讗讬 砖讛讜讗 住驻拽 讚专讘谞谉 讜拽讬诇 诪讗讚 砖专讜讘 注"讛 诪注砖专讬谉 讜讛谞诇注"讚 讘讻讜讜谞转 讛转讜住' 讻讗谉 砖讻转讘讜 诪砖讜诐 驻讜专注 讞讜讘讜 讘诪诪讜谞讜 砖诇 讻讛谉 砖讬砖 讻"诪 诇注谞讬谉 讟讘诇 砖讻讘专 讛驻专讬砖 诪诪谞讜 转专讜诪讛 讜诪注砖专 专讗砖讜谉 讜讗讬谞讜 讟讘讜诇 专拽 诇诪注砖专 注谞讬 砖讟讘诇 讝讛 诇讗 砖讬讬讱 讘讬谉 讗讬住讜专 讛谞讗讛 砖诇 讻讬诇讜讬 砖注拽专 讛讗讬住讜专 讛讬讗 诪砖讜诐 讚讬诇驻讬谞谉 诪转专讜诪讛 讟讛讜专讛 砖讗讬谉 诇讻讛谉 讘讜 讗诇讗 诪砖注转 讛讛诪讛 讜讗讬诇讱 讻诪讘讜讗专 砖诐 讘诪住' 砖讘转 讜讛讬讬谞讜 讘讟讘诇 砖讬砖 讘讜 注讚讬讬谉 转专讜诪讛 讗讜 转专讜诪讜转 诪注砖专 讗讘诇 讘讟讘讜诇 专拽 诇诪注砖专 注谞讬 讗讬谞讜 谞讻诇诇 讘讝讛 讜诇诪讬诇祝 诪讟讘诇 讛讟讘讜诇 诇转专讜诪讛 诇讬讻讗 砖讛专讬 讻讘专 讗讬住讜专讜 拽诇 砖砖讜讘 讗讬谞讛 讘诪讬转讛 专拽 讘诇讗讜 讻诪讘讜讗专 讘讚讘专讬 讛专诪讘"诐 讘驻' 讬讜"讚 诪诪讗讻诇讜转 讗住讜专讜转 讛诇讻讛 讻' 讜诇讻讱 讞讬讚砖讜 讛转讜住' 诪砖讜诐 砖驻讜专注 讞讜讘 诪诪诪讜谉 砖诇 讻讛谉 讗"讻 讛讛"讚 砖讗讬谞讜 讬讻讜诇 诇驻专讜注 诪诪诪讜谉 砖诇 注谞讬诐 讝讛 讛谞诇注"讚 讘讚讜讞拽 讘讻讜讜谞转 讚讘专讬 讛转讜住':





驻转讞 注讬谞讬诐

转讜住' 讚"讛 讜讗讬谉 讛诪住讜讘讬谉 专砖讗讬谉 诇讟注讜诐 讜讻讜' 讜转讬诪讗 诪讛讛讜讗 住讘讗 讚注"驻 讜讻讜' 讗"谞 讬砖 诇讜诪专 讚诇讗 砖转讛 讗诇讗 诇讛专讗讜转 诇讜 诪注砖讛 砖诇讗 讛讬讛 爪专讬讱 诇讜诪专 讬讜转专 注讻"诇. 讜诇讻讗讜专讛 转讬专讜抓 讝讛 讚讞讜拽 讚讛讛讜讗 住讘讗 诇讗 讬讞砖讜讚 讚专讘 讗砖讬 讙讚讜诇 讛讚讜专 诇讗 讬讚注 住讚专 讛拽讚讜砖 讚讗注"讙 讚讞讝讬讬讛 讚讗讙讬讚 讛讜讗 专讞讜拽 诇讜诪专 讚诇讗 讬讚注. 讜讬砖 诇讬砖讘 讚讛讗讬 住讘讗 砖诪注 讻讬 讗诪专讬 诇讬讛 诇拽讚砖 拽讚讜砖讗 专讘讗 讜讞讝讬讬讛 讚讗讙讬讚 讜讛讘讬谉 讚谞住转驻拽 砖讬砖 诇讛诐 诪谞讛讙 讗讞专 讜诇讛讻讬 讛专讗讛 注爪诪讜 讻讗诇讜 砖讜转讛 诇专诪讜讝 诇专讘 讗砖讬 讚讗讬谉 诪谞讛讙诐 讞诇讜拽 讜讘转讜住驻讜转 讬砖谞讬诐 讻"讬 (讜讻谞专讗讛 砖讛诐 转讜住' 专讘讬谞讜 讬讛讜讚讛 讚诪讬讬转讜 讛驻讜住拽讬诐) 转讬专爪讜 诇讞讚 砖讬谞讜讬讬讗 砖讛讜讗 讛讬讛 诪讛专讛专 诇砖转讜转 讗讘诇 诇讗 砖转讛 注讻"诇 砖讜讘 专讗讬转讬 砖讻讱 转讬专抓 讛专讗"砖 讘驻住拽讬讜 讚讛讬讛 诪住专讛讘 讜诪讻讬谉 注爪诪讜 诇砖转讜转 讗讘诇 诇讗 砖讜转讛 注讻"诇:


讬转讬讘 专讘 住驻专讗 讜拽讗诪专 诇讟注讜诐 讗转诪专 诇诪讗讬 谞驻拽讗 诪讬谞讛 砖讞讬讬讘 讗讚诐 诇讜诪专 讘诇砖讜谉 专讘讜. 诪讛讻讗 诪讜讻讞 讚讗讬谉 讞讬诇讜拽 讘讬谉 讟注讬诪讛 诇讗讻讬诇讛 讜拽砖讛 注诇 讛专讘 讟"讝 讘讗"讞 住讬' 拽住"讝 讘讚讬谉 讗住讜专 诇讗讻讜诇 拽讜讚诐 砖讬转谉 诇讘讛诪转讜 讚讻转讘 讗讻讬诇讛 讗讘诇 讟注讬诪讛 诪讜转专 注"砖 讜讛专讬 转诇诪讜讚 注专讜讱 讚诪讜讻讞 讘讛讚讬讗 讚讙诐 讻砖讗诪专 诇讗讻讜诇 讛讬讬谞讜 诇讟注讜诐 谞诪讬 讚讛讗 拽讗诪专 讚诇讗 谞驻拽讗 [诪讬谞讛] 讗诇讗 砖讞讬讬讘 诇讜诪专 讘诇砖讜谉 专讘讜 砖"诪 讚讗讬 诇讗"讛 讛讬讬谞讜 诇讗讻讜诇 讛讬讬谞讜 诇讟注讜诐. 讜讗讜诇讬 砖讗谞讬 讛讻讗 讚拽讗诪专 诇讗讻讜诇 讻诇讜诐 讜讛讗讬 诇讬砖谞讗 讛讜讬 讻讗诇讜 讗诪专 诇讟注讜诐. 讗讘诇 驻砖讟谉 讜注讬拽专谉 砖诇 讚讘专讬诐 砖讘诇砖讜谞诐 拽专讜 诇讗讻讬诇讛 讟注讬诪讛 讜讻诪"砖 讛转讜住驻讜转 讘砖讘讜注讜转 讚祝 讻"讘 讜讛专讬讟讘"讗 讘讞讬讚讜砖讬讜 砖诐. 讜拽爪转 讬砖 诇讛专讙讬砖 注诇 讛转讜住' 砖诐 讚讗驻讬拽讜讛 讘诇砖讜谉 砖诪讗 讘诇砖讜谞诐 讛讜讜 拽专讜 诇讗讻讬诇讛 讟注讬诪讛. 讜住驻讬拽讜转 砖诇讛诐 讜讚讗讜转 讛谉 讚讛讻讬 诪讜讻讞 诪砖诪注转讬谉 讜注诪"砖 讛专砖讘"讗 讘讞讬讚讜砖讬讜 驻' 转驻诇转 讛砖讞专 (讘专讻讜转 讚祝 讻"讞) 诪砖诐 讛专讗讘"讚 讙讘讬 诪讜转专 诇讟注讜诐 拽讜讚诐 诪讜住祝 讚讬"讗 讟注讬诪讛 讜诇讗 讗讻讬诇讛 讜讻讜' 注"砖 讜注诪"砖 讗谞讬 讘注谞讬讬 注诇 讚讘专讬 讛讟"讝 讛谞讝' 讘住' 讛拽讟谞讬诐 讘专讻讬 讬讜住祝 讜诪讞讝讬拽 讘专讻讛 砖诐 住讬' 拽住"讝:


讗讬诇讜 诪讬讬转讬 诇讬讛 讗专讚诇讬讬讗 讜讙讜讝诇讬讗 诇讗讘讗 讜讻讜' 驻讬' 专砖"讬 讜砖诪讜讗诇 讛讬讛 拽讜专讗 诇专讘 讗讘讗 诇讻讘讜讚讜. 讜拽"拽 讚专讘 砖诪讜 讗讘讗 讻诪"砖 专讘 砖专讬专讗 讜专讘 讛讗讬讬 讙讗讜谞讬诐 讛讘讬讗诐 讘注专讜讱 注专讱 讗讘讬讬. 讜转讜 拽砖讛 诪诪"砖 讘讞讜诇讬谉 拽诇"讝 讚讗诪专 专讘讬 讬讜讞谞谉 诇讗讬住讬 讘专 讛讬谞讬 讗讘讗 讗专讬讻讗 拽专讬转 诇讬讛 讜驻讬专砖"讬 讜诇讗 讗诪专转 专讘讬谞讜 讘诇砖讜谉 讻讘讜讚:
讜专讗讬转讬 讘转讜住驻讜转 讘讬讘诪讜转 讚祝 谞"讝 注"讘 讗讛讗 讚讗诪专 砖诪讜讗诇 讛转诐 讜诪讜讚讛 诇讬 讗讘讗 讜驻讬专砖"讬 诪砖讜诐 讚拽砖讬砖 诪讬谞讬讛 拽专讬 诇讬讛 讗讘讗 讻诪讜 谞砖讬讗讬 讜专讘讬 讚讞讜 驻讬专砖"讬 诪砖讜诐 讚讻讱 砖诪讜 讗讘讗 讜诪讬讬转讜 讛讛讬讗 讚讞讜诇讬谉 诇讛讜讻讬讞 砖砖诪讜 讗讘讗 讗讘诇 诇讗 讛拽砖讜 讚讗讬 讻驻讬专砖"讬 诪讗讬 拽讗诪专 讗讘讗 讗专讬讻讗 拽专讬转 诇讬讛. 讜注讜讚 讬砖 诇讛注讬专 注诇 专砖"讬 讚讘砖讘转 讚祝 谞"讙 注"讗 讚讗诪专 砖诪讜讗诇 讗讬 讛讻讬 讗诪专 讗讘讗 讜讻讜' 驻讬专砖"讬 讞讘讬专讬. 讜专砖讘"诐 讘讘转专讗 讚祝 谞"讘 注"讗 注诇 诪讛 砖讗诪专 砖诪讜讗诇 讜诪讜讚讛 诇讬 讗讘讗 驻讬专砖 讻讱 砖诪讜 讜讛讘讬讗 诪讛讛讬讗 讚讞讜诇讬谉 讛谞讝' 讜砖讻"讻 讘注专讜讱:
砖讜讘 专讗讬转讬 讘转讜住' 讞讜诇讬谉 讚祝 诇"讞 砖讛讗专讬讻讜 讘讝讛 讜讻转讘讜 讚讛讛讬讗 讚讞讜诇讬谉 讚讗诪专 讗讘讗 讗专讬讻' 拽专讬转 诇讬讛 讛讬讬谞讜 诪砖讜诐 讚讗诪专 讗专讬讻讗 讚讛讜讗 诇砖讜谉 讙谞讗讬 注"砖 讗诪谞诐 讘转讜住驻讜转 讬砖谞讬诐 讻"讬 讘砖讬诇讛讬 诪讻讬诇转讬谉 讗砖专 转讞讬诇转 讚讘专讬讛诐 讛注转讬拽 讛专讘 讬讚 诪诇讗讻讬 讗讜转 转拽谞"讙 砖诐 讚讞讜 讚讗讬谞讜 讙谞讗讬 诇讜诪专 讗讘讗 讗专讬讻讗 注"砖. 讜讛转讜住' 砖诐 讘讞讜诇讬谉 讚祝 诇"讞 讛拽砖讜 诪住讜祝 讬讜诪讗 讗讘讗 讗讝讬诇 诇诪拽讟诇 讙讘专讗 讜讻转讘讜 讚诇专砖"讬 讚讗讘讗 诇砖讜谉 讞砖讬讘讜转 谞讬讞讗. 讜讻谉 讻转讘讜 讘转讜住' 讬砖谞讬诐 讻"讬 住讜祝 诪讻讬诇转讬谉 讜讘转讜住驻讜转 讬砖谞讬诐 住讜祝 讬讜诪讗 讚砖诪讗 讗讘讗 讚专讱 讻讘讜讚 讻诪讜 讗讘讬 拽讜专讗讜 讻谉. 讜拽"拽 注诇 转讜住' 讬讘诪讜转 讛谞讝' 讚诇讗 谞专讙砖讜 诪讛讛讬讗 讚讬讜诪讗. 讜讙诐 诪讛讛讬讗 讚讬讜诪讗 拽"拽 注诇 诪讛专"讬 拽讜诇讜谉 砖专砖 拽"注 讚祝 拽驻"讛 注"讗 讚诪讜讻专讞 诇讜诪专 讚讗讘讗 讛讜讗 讚专讱 讻讘讜讚 讻诪"砖 讛转讜住' 讘讞讜诇讬谉 讚祝 诇"讞 讜转讜住' 讬砖谞讬诐 住讜祝 讬讜诪讗 讜住讜祝 诪讻讬诇转讬谉 讻诪讚讜讘专. 讗讞专 讝诪谉 谞讚驻住 住讚专 讛讚讜专讜转 讜讘转讞讬诇转 住讚专 转谞讗讬诐 讜讗诪讜专讗讬诐 讚祝 住"讛 注"讙 专讗讬转讬 砖讛讝讻讬专 专讜讘 讛诪拽讜诪讜转 讛谞讝' 讜讬讜转专 诪讛诪讛 注"砖:
讜诪转讜讱 讛讚讘专讬诐 讛专讬 讛讜讗 讻诪讘讜讗专 讚注转 注诇讬讜谉 专砖"讬 讝"诇 讜讘讞讻诪讛 讬住讚 讗专"砖 讻诪讚转讜 诇讻诇 专讜讞 讞讻诪讛 讚诇讗 谞注诇诐 诪专砖"讬 砖砖诐 讙讚讜诇 专讘 讛讜讗 讗讘讗 讜诪讛 讙诐 讚讛讻讬 诪讜讻讞 讘讞讜诇讬谉 讚祝 拽诇"讝 讗讘讗 讗专讬讻讗 拽专讬转 诇讬讛 讗诪谞诐 注讬谞讬谞讜 讛专讜讗讜转 讚转诇诪讬讚讬 专讘 拽专讜 诇讬讛 讗讘讗 讻讛讛讬讗 讚专讘 讻讛谞讗 讚诪讬 驻讜诪讬讛 讚讗讘讗 讻驻讬 谞住讞转 讛转讜' 讜专讘 讛讜谞讗 住讜祝 讬讜诪讗 讗讝讬诇 讗讘讗 诇诪拽讟诇 讙讘专讗. 讜诪讜讻专讞 讚讛拽专讬讗讛 砖诇讛诐 讛讬转讛 讗讘讗 讻诇讜诪专 讗讘讬 讛诪讘讬讗谞讬 诇讞讬讬 讛注讛"讘 讜诇讗 砖讛讝讻讬专讜 讗转 砖诪讜 讞"讜 讜讻谉 驻讬专砖 专砖"讬 讘住讜祝 讬讜诪讗 讗讝诇 讗讘讗 专讘讬 (讻爪"诇). 讜注诐 讻诇 讝讛 讚讗讘讗 诪转驻专砖 谞诪讬 诪砖诪注讜转讜 专讘讬 讗讬住讬 讚讗诪专 讗讘讗 讗专讬讻讗 讗注"讙 讚讗专讬讻讗 讗讬谞讜 讙谞讗讬 讻诪"砖 讛转讜住' 讬砖谞讬诐 讘砖讬诇讛讬 诪讻讬诇转讬谉. 诪"诪 讘讗讜诪专讜 讗讘讗 讗专讬讻讗 讗讬谞讜 诪讜专讛 讛讞砖讬讘讜转 讻诪讜 讗诐 讛讬讛 讗讘讗 住转诐 讜诪砖讜"讛 讗诪专 诇讜 讗讘讗 讗专讬讻讗 拽专讬转 诇讬讛. 讗讬 谞诪讬 讚讗讘讗 谞讛讬 讚讛讜讗 诇砖讜谉 讞砖讬讘讜转 讗诪谞诐 讬爪讚拽 诇砖讜谉 讝讛 诇讞讘讬专讜 讗讜 讙讘专讗 专讘讗. 讗讘诇 讗讬住讬 讛讬"诇 诇拽专讜转讜 专讘讬谞讜. 讗诪谞诐 讗讬 讛讬讛 转诇诪讬讚讜 讛讙诐 砖讬讗诪专 讗讘讗 谞讬讻专 砖讻讜谞转讜 专' 讗讘讬 讛诪讘讬讗谞讬 诇注讛"讘. 讜诪砖讜"讛 讘砖诪注转讬谉 讜讚讻讜讜转讛 讚讗诪专 砖诪讜讗诇 诇专讘 讗讘讗 驻讬专砖 讚讛讜讗 诇砖讜谉 讞砖讬讘讜转 讜讻讘讜讚. 讗讱 讻讬 讞讝讬谞谉 讚砖诪讜讗诇 讗诪专 讗讘讗 讘注谞讬谉 砖讛讜讗 讞讜诇拽 注诇 专讘 诇驻讬 讛注谞讬谉 驻讬专砖 讞讘讬专讬 讻诪"砖 讘砖讘转 讚祝 谞"讙 讜讚讻讜讜转讬讛 讘转注谞讬讜转 讚祝 讚' 讘专诐 讘讞讜诇讬谉 讚祝 诪"讛 讜讚祝 驻"讚 讙讘讬 专讘讬 讬讜讞谞谉 讗驻砖专 诇驻专砖 讚讻讜谞转 专砖"讬 讛讬讬谞讜 砖拽讜专讬谉 讚专讱 讞砖讬讘讜转 讻诪"砖 讘讬讘诪讜转 讚祝 谞"讝 讜讚讜拽 讛讟讘:
讜讛谞讛 诇驻讜诐 专讬讛讟讗 诪讚讘专讬 讛转讜住' 讬砖谞讬诐 讚讬讜诪讗 讜讚住讜祝 诪讻讬诇转讬谉 讻"讬 讜转讜住' 讚讬讚谉 讘讞讜诇讬谉 讚讱. 诇"讞 讬砖 诇诇诪讜讚 讚讬谉 讚诪讬 砖砖诪讜 讗讘讗 讘谞讜 讜转诇诪讬讚讜 讬讻讜诇讬谉 诇拽专讜转讜 讘砖诪讜 讗讘讗 砖讛讜讗 讻诪讜 讗讘讬 讻讚专讱 砖专讘 讛讜谞讗 拽专讗 诇专讘讜 专讘 讗讘讗 讜讗讬谉 讘讝讛 诪砖讜诐 讗住讜专 诇拽专讜讗 诇讗讘讬讜 讜诇专讘讜 讘砖诪讜 砖谞注谞砖. 讗讬讘专讗 讚讬砖 诇讚讞讜转 讞讚讗 讚专讗讬谞讜 砖讛转讜住' 讘讬讜诪讗 讜讘诪讻讬诇转讬谉 讻转讘讜讛讜 讘诇砖讜谉 砖诪讗. 讜注讜讚 讬砖 诇讞诇拽 讚专讘 讚讻"注 拽专讜 诇讬讛 专讘 讻诪讜 砖讛讬讜 拽讜专讬谉 专讘讬 诇专讘讬谞讜 讛拽讚讜砖 讘讗"讬 讜诪讬注讜讟讗 讚诪讬注讜讟讗 讛讬讜 拽讜专讬谉 诇讜 讗讘讗. 讻讗砖专 讛讘谉 讗讜 讛转诇诪讬讚 拽讜专讬谉 诇讜 讗讘讗 谞讬讻专 诪讗讚 砖专"诇 讗讘讬 讚讻"注 拽专讜 诇讬讛 专讘 讜诪砖讜"讛 砖专讬 讚谞讜讚注 讚讗讬谉 讻讜谞转 讛转诇诪讬讚 诇拽专讜转 讘砖诪讜 讞"讜 讗诇讗 讗讘讬 讜讻讜谞转讜 谞讬讻专转 讗诪谞诐 讘讗讚诐 讛谞拽专讗 讗讘讗 讜讻"注 拽讜专讬谉 讗讜转讜 讗讘讗. 讗讝 讗住讜专 诇转诇诪讬讚 讜讘谉 诇拽专讜转讜 讗讘讗 讚谞专讗讛 讚拽讜专讗讜 讘砖诪讜 讻讚专讱 砖拽讜专讬谉 诇讜 讛讻诇 讜讚讜拽:






image1.png
e 9T WNSE




